
SÅDAN    ANVENDER    DU    LIAHONA 

Forslag  til 
familieaften 


»Langt  oppe  i  bjergene«, 

s.  8:  Tal  om,  hvordan 
denne  beretning  er  et  eksempel  på, 
hvordan  Mormons  Bog  kan  ændre 
vores  liv.  Spørg  familiens  medlemmer 
om,  hvad  de  må  ofre,  fordi  de  er 
medlemmer  af  Kirken.  Påpeg,  at 
Hugo  Miza  ikke  betragtede  sit  afkald 
på  verdslig  levevis  som  et  offer,  men 
som  en  vej  til  større  velsignelser. 

»Mormons  Bog  ændrer  vores  liv«, 
s.  12:  Spørg  familiens  medlemmer 
om,  hvordan  Mormons  Bog  har  ænd- 
ret deres  liv.  En  af  de  fire  ting,  som 
ældste  Henry  B.  Eyring  prøver  at 
gøre,  når  han  underviser  i  skrifterne, 
er  at  »bevise«.  Vælg  et  princip  fra 
Mormons  Bog,  og  bed  familien  om 
at  tænke  over,  hvordan  de  kan  efter- 
prøve dette  princip  for  at  se,  om  det 
er  sandt.  På  hvilke  måder  kan  efter- 
prøvningen af  dette  princip  have 
betydning  for  deres  tilværelse? 

»Ikke  kun  mig«,  s.  26:  Er  der  en  i 
familien,  som  står  over  for  en  vanske- 
lig udfordring?  Læs  denne  beretning, 
og  bed  familiens  medlemmer  om  at 
nævne  en  eller  anden  fra  skrifterne, 
som  stod  i  en  situation  ligesom  deres. 
Tal  om,  hvordan  disse  forbilleder 
håndterede  deres  modgang.  Hvad 
kan  vi  lære  af  dem? 

»Den  bedste  tid«,  s.  29:  Tal  om 
denne  ideliste,  og  lad  hvert  familie- 
medlem vælge  tre  af  disse  aktiviteter 
-  eller  måske  andre,  som  ikke  er 


nævnt  -  som  noget  han  eller 
hun  kan  gøre  i  stedet  for  at 
se  fjernsyn. 

»Lykke«,  s.  L2:  Læs  sammen  præsi- 
dentjames E.  Fausts  fortælling  om  Ali 
Hafed.  Spørg  børnene  om,  hvad  de 
kan  gøre  for  at  føle  sig  lykkelige  her  og 
nu  snarere  end  at  vente  på  et  senere 
tidspunkt  eller  et  andet  sted. 

»Fars  velsignelse«,  s.  L6:  Denne 
beretning  er  især  for  mindre  børn. 
Læs  den  sammen,  og  tal  om  forskellen 
mellem  at  blive  indsat  til  en  kaldelse 
og  at  modtage  andre  slags  præstedøm- 
mevelsignelser. Tal  om  situationer, 
hvor  børnene  måske  kan  have  brug 
for  en  præstedømmevelsignelse  eller 
ønske  sig  en. 

BUDSKAB    FRA    DET    FØRSTE    PRÆSIDENTSKAB 


Troens 


fire  hjørnesten 


PRÆSIDENT  GORDON  B.  HINCKLEY 

Gennem  de  sidste  to  årtier  har  jeg  haft 
den  glæde  at  være  med  til  at  indvie 
eller  genindvie  flere  end  80  templer. 
Bygningerne  har  været  åbne  for  offentlighe- 
den før  indvielsen.  Tusinder  og  atter  tusinder 
af  mennesker  er  gået  gennem  dem.  De  har 
følt  Anden  i  disse  hellige  bygninger  og  har 
lært  noget  om,  hvorfor  disse  templer  er 
blevet  bygget,  og  vore  gæster  har  forstået, 
hvorfor  vi  efter  indvielsen  betragter  disse 
bygninger  som  helliget  og  forbeholdt  hellige 
formål,  og  hvorfor  der  ikke  er  adgang  for 
offentligheden. 

Når  man  deltager  i  disse  indvielsesmøder, 
fornemmer  man  Kirkens  sande  styrke.  Denne 
styrke  findes  i  medlemmernes  hjerte.  De 
er  forenede  i  troen  på,  at  Gud  er  vor  evige 
Fader,  og  at  Jesus  Kristus  er  vor  Frelser.  Deres 
personlige  vidnesbyrd  er  urokkeligt  grund- 
fæstet på  troen  på  det  guddommelige. 

Hjørnestensnedlæggelsen  i  fordums  tid 

For  hvert  nyt  tempel  har  vi  haft  en  hjør- 
nestensnedlæggelse  i  overensstemmelse  med 
en  tradition,  der  går  tilbage  til  fordums  tid. 
Før  det  blev  almindeligt  at  bruge  cement, 
blev  bygningens  fundament  lagt  af  store  sten. 


Der  blev  gravet  en  rende,  og  heri  blev  ste- 
nene til  fundamentet  lagt.  Fra  et  bestemt 
udgangspunkt  lagde  man  fundamentet  i  ret- 
ning mod  en  hjørnesten,  så  blev  hjørnet  lagt 
og  fundamentet  fortsatte  hen  til  det  næste 
hjørne,  hvor  der  blev  nedlagt  endnu  en  sten, 
hvorfra  fundamentet  fortsatte  mod  næste 
hjørne  og  herfra  til  udgangspunktet.  I  mange 
tilfælde,  blandt  andet  da  Kirkens  første  tem- 
pler blev  bygget,  anvendte  man  hjørnesten 
som  forbindelsesled  mellem  murene,  og  de 
blev  nedlagt  ved  en  ceremoni.  Den  sidste 
sten  blev  kaldt  hovedhjørnestenen,  og  når 
den  blev  lagt,  gav  det  anledning  til  stor  glæde. 
Når  denne  hjørnesten  var  på  plads,  var  funda- 
mentet klar  til,  at  bygningen  kunne  opføres. 
Paulus  brugte  dette  som  et  billede  på  den 
sande  kirke: 

»Så  er  I  da  ikke  længere  fremmede  og 
udlændinge.  I  er  de  helliges  medborgere  og 
hører  til  Guds  husstand. 

I  er  bygget  på  apostlenes  og  profeternes 
grundvold  med  Kristus  Jesus  selv  som  hoved- 
hjørnesten. 

I  ham  holdes  hele  bygningen  sammen 
og  vokser  til  et  helligt  tempel  i  Herren« 
(Ef  2: 19-21). 


Vi  må  takke 
Gud  for  at 
have  skænket 
os  sin  elskede  Søn, 
som  ofrede  sit  liv,  for 
at  vi  kunne  leve,  og 
som  er  vores  tros  og 
hans  kirkes  urokke- 
lige hovedhjørnesten. 

Vores  tros  hjørnesten 

Herren  har  bygget  denne  storslåede  kirke  i  de  sidste 
dage  på  visse  grundlæggende  hjørnesten,  som  holder  hele 
bygningen  sammen. 

De  er  fuldstændig  grundlæggende  for  dette  værk,  ja, 
selve  grundvolden  hvorpå  den  hviler.  Jeg  vil  gerne  kort  tale 
om  disse  fire  vigtige  hjørnesten,  hvori  Jesu  Kristi  Kirke  af 
Sidste  Dages  Hellige  er  solidt  forankret.  Jeg  vil  først  nævne 
hovedhjørnestenen,  Herren  Jesus  Kristus,  som  vi  anerken- 
der og  ærer.  Den  anden  er  den  åbenbaring,  som  profeten 
Joseph  Smith  fik,  da  Faderen  og  Sønnen  viste  sig  for  ham. 
Den  tredje  er  Mormons  Bog,  der  som  en  røst  fra  støvet 
taler  de  fordums  profeters  ord  og  forkynder  menneskehe- 
dens Frelser  som  en  guddommelig  realitet.  Den  fjerde  er 
præstedømmet  med  al  dets  magt  og  myndighed,  hvorved 
mænd  handler  i  Guds  navn  og  styrer  hans  riges  anliggender. 
Lad  mig  kort  uddybe  hver  af  disse. 

Hovedhjørnestenen 

Det  absolut  grundlæggende  for  vores  tro  er  vores  vid- 
nesbyrd om,  at  Jesus  Kristus  er  Guds  Søn,  som  efter  en 
guddommelig  plan  blev  født  i  Betlehem  i  Judæa.  Han 
voksede  op  i  Nazaret  som  tømrerens  søn  og  besad  døde- 
lighed efter  sin  jordiske  mor  og  udødelighed  efter  sin 
himmelske  Fader.  Under  sin  korte,  jordiske  mission 
vandrede  han  på  de  støvede  veje  i  Palæstina,  hvor  han 
helbredte  de  syge,  fik  blinde  til  at  se,  oprejste  døde  og 
underviste  i  store  og  smukke  lærdomme.  Som  Esajas 
havde  profeteret,  var  han  »en  lidelsernes  mand,  kendt 
med  sygdom«  (Es  53:3).  Han  rakte  hånden  ud  til  dem, 
der  bar  på  tunge  byrder,  og  bad  dem  lægge  deres  byrder 
på  ham,  idet  han  sagde:  »Mit  åg  er  godt,  og  min  byrde  er 
let«  (Matt  11:30).  Han  »færdedes  overalt  og  gjorde  vel« 
(ApG  10:38)  og  blev  hadet  for  det.  Hans  fjender  gik  imod 
ham.  Han  blev  anholdt,  retsforfulgt  under  falsk  anklage 
og  kendt  skyldig  for  at  tilfredsstille  den  brølende  folke- 
mængde og  dømt  til  at  dø  på  Golgatas  kors. 

Der  blev  drevet  nagler  gennem  hans  hænder  og  fødder, 
og  under  lidelser  og  smerter  lod  han  sig  hænge  op,  idet 
han  gav  sig  selv  som  løsesum  for  alle  menneskers  synder. 

Profeten  Joseph  Smiths  første  åbenbaring 
indledte  den  forunderlige  genoprettelse.  Den 
indledte  evangeliets  fyldes  uddeling,  som  så 
længe  var  blevet  lovet. 

Han  døde,  idet  han  udbrød:  »Fader,  tilgiv  dem,  for  de  ved 
ikke,  hvad  de  gør«  (Luk  23:34). 

Han  blev  lagt  i  en  lånt  grav  og  opstod  på  den  tredje  dag. 
Han  kom  triumferende  ud  af  graven  efter  at  have  sejret 
over  døden  som  førstegrøden  af  dem,  der  er  sovet  hen. 
Med  hans  opstandelse  fulgte  løftet  til  alle  mennesker  om, 
at  livet  er  evigt,  at  ligesom  alle  dør  med  Adam,  skal  også 
alle  gøres  levende  med  Kristus  (se  1  Kor  15:20-22).  Intet 
i  hele  menneskehedens  historie  kan  måle  sig  med  det 
under,  den  hellighed,  den  storhed  eller  med  frugterne  af 
Guds  Søns  uforlignelige  liv,  han  som  døde  for  os  alle.  Han 
er  vor  Frelser.  Han  er  vor  Forløser.  Som  Esajas  forudsagde, 
skulle  han  blive  kaldt  »Underfuld  Rådgiver,  Vældig  Gud, 
Evigheds  Fader,  Freds  Fyrste«  (Es  9:5). 

Han  er  hovedhjørnestenen  i  den  kirke,  som  bærer 
hans  navn  -Jesu  Kristi  Kirke  af  Sidste  Dages  Hellige. 
Der  er  ikke  givet  mennesker  noget  andet  navn  under 
himlen,  som  vi  kan  blive  frelst  ved  (se  ApG  4:12).  Han  er 
årsag  til  vores  frelse,  han  giver  os  evigt  liv  (se  Hebr  5:9). 
Der  er  ingen  som  han.  Det  har  der  aldrig  været.  Og  det 
vil  der  aldrig  være.  Vi  må  takke  Gud  for  at  have  skænket 
os  sin  elskede  Søn,  som  ofrede  sit  liv,  for  at  vi  kunne 
leve,  og  som  er  vores  tros  og  hans  kirkes  urokkelige 
hovedhjørnesten. 

Joseph  Smiths  første  åbenbaring 

Den  anden  hjørnesten  er  profeten  Joseph 
Smiths  første  åbenbaring.  Den  fandt  sted  i 
foråret  i  1820.  Drengen  med  de  mange 
spørgsmål  gik  ud  i  lunden  ved  sin  fars  gård. 
Her,  hvor  han  kunne  være  alene,  tryglede 
han  i  bøn  om  den  visdom,  som  Jakob  havde 
lovet  gavmildt  ville  blive  givet  alle  dem,  der 
beder  til  Gud  i  tro  (se  Jak  1:5).  Og  her,  under 
omstændigheder  som  han  detaljeret  har 
beskrevet,  så  han  Faderen  og  Sønnen,  univer- 
sets store  Gud  og  den  opstandne  Herre,  som 
begge  talte  til  ham. 

Denne  enestående  oplevelse  var  begyn- 
delsen til  dette  forunderlige  værks  genopret- 
telse. Den  indledte  evangeliets  fyldes 
uddeling,  som  så  længe  var  blevet  lovet. 

I  mere  end  150  år  har  fjender,  kritikere  og 
visse  såkaldte  lærde  slidt  sig  op  i  forsøget  på 
at  modbevise  gyldigheden  i  denne  åbenba- 
ring. De  kan  naturligvis  ikke  forstå  den.  Det, 
der  hører  Gud  til,  forstås  ved  Guds  Ånd.  Der 
er  ikke  sket  noget  af  tilsvarende  storhed  siden 
Guds  Søn  gik  her  på  jorden.  Uden  denne 
åbenbaring  som  hjørnesten  i  vores  tro  og 
organisation  havde  vi  intet.  Med  den  har  vi  alt. 

Der  er  blevet  skrevet  meget,  og  der  vil  sta- 
digvæk blive  skrevet  meget  i  bestræ- 
belserne på  at  bortforklare  den.  Det 
begrænsede  sind  kan  ikke  fatte 
det.  Men  Helligåndens  vidnesbyrd, 
som  utallige  mennesker  har  fået 
gennem  årene,  siden  det  fandt 
sted,  vidner  om,  at  det  er  sandt,  at 
det  fandt  sted,  sådan  som  Joseph 
Smith  sagde,  at  det  fandt  sted,  at  det 
var  så  virkeligt,  som  når  solen  stod  op 
over  Palmyra,  at  det  er  en  vigtig  grund- 
sten, en  hjørnesten,  som  holder  hele 
bygningen  sammen. 


Mormons  Bog 

Den  tredje  hjørnesten  er  Mormons  Bog. 
Den  findes.  Den  har  en  vægt  og  et  indhold, 
som  fysisk  kan  måles.  Jeg  kan  slå  op  i  den  og 
læse,  og  den  er  skrevet  i  et  sprog,  der  både 
er  smukt  og  opløftende.  De  gamle  opteg- 
nelser, som  den  er  oversat  fra,  kom  op  af 
jorden  som  en  røst,  der  hvisker  fra  støvet. 
Den  er  fremkommet  som  et  vidnesbyrd 
om  generationer  af  mænd  og  kvinder,  som 
levede  på  jorden,  kæmpede  med  modgang, 
skændtes  og  krigedes,  og  som  i  forskellige 
perioder  efterlevede  den  guddommelige 
lov  og  nød  fremgang,  og  i 
andre  perioder  forsagede  deres 
Gud  og  led  undergang.  Den 
rummer  det,  som  nogle  har 
kaldt  det  femte  evangelium, 
et  gribende  vidnesbyrd  fra 
den  nye  verden,  som  fik  besøg 
af  den  opstandne  Forløser  på 
denne  halvkugle. 

Beviset  på  dens  sandhed, 
for  dens  gyldighed  i  en  verden, 
der  kræver  beviser, 
ligger  ikke 


Den  gamle 
optegnelse, 
som 
Mormons  Bog  er 
oversat  fra,  kom  op 
af  jorden  som  en 
røst,  der  hvisker  fra 
støvet.  Den  er  kom- 
met frem  som  et  vid- 
nesbyrdfra 
generationer  af 
mænd  og  kvinder. 

Præstedømmet 
blev  i  sin 
fylde  gengivet 
ved,  at  Johannes 
Døber  kom,  han  der 
var  Kristi  forløber, 
og  ved  at  Peter, 
Jakob  og  Johannes 
kom,  de  som  trofast 
vandrede  sammen 
med  Mesteren. 


i  arkæologi  eller  antropologi,  skønt  dette 
måske  kan  være  en  hjælp  for  nogle.  Det 
beror  ikke  på  undersøgelser  af  ord  eller  hi- 
storiske analyser,  skønt  dette  måske  bekræf- 
ter sandheden  af  bogen.  Beviserne  på 
sandheden  og  gyldigheden  af  den  findes 
i  bogen  selv.  Beviset  på,  at  den  er  sand,  får 
man  ved  at  læse  den.  Det  er  en  bog  fra  Gud. 
Fornuftige  mennesker  kan  måske  have  deres 
oprigtige  tvivl  om  dens  oprindelse,  men  de, 
som  har  læst  den  med  en  bøn  i  hjertet,  har 


ved  en  kraft,  som  overgår  deres  naturlige 
sanser,  fået  et  vidnesbyrd  om,  at  den  er 
sand,  at  den  rummer  Guds  ord,  at  den 
skildrer  det  evige  evangeliums  frelsende 
sandheder,  at  den  er  kommet  frem  ved 
Guds  gave  og  kraft  for  at  »overbevise  jøder 
og  ikke-jøder  om,  at  Jesus  er  Kristus« 
(Mormons  Bogs  titelblad) . 

Den  findes.  Den  skal  forklares.  Men  dens 
oprindelse  kan  kun  forklares,  således  som 


oversætteren  selv  har  forklaret  den.  Den  går 
hånd  i  hånd  med  Bibelen,  som  den  støtter, 
og  den  er  endnu  et  vidne  for  en  tvivlende 
generation  om,  at  Jesus  er  Kristus,  den 
levende  Guds  Søn.  Den  er  en  uantastelig 
hjørnesten  i  vores  tro. 

Præstedømmets  gengivelse 

Hjørnesten  nummer  fire  er  gengivelsen 
af  præstedømmemagt  og  -myndighed  til 
jorden.  Denne  myndighed  blev  overdraget 
mænd  i  fordums  tid.  Den  mindre  myndig- 
hed blev  givet  Arons  sønner,  så  de  kunne 
forvalte  det  timelige  såvel  som  forrette 
visse  hellige  ordinancer.  Det  højere  præste- 
dømme overdrog  Herren  selv  til  sine 
apostle,  sådan  som  han  sagde  til  Peter: 
»Jeg  vil  give  dig  nøglerne  til  Himmeriget, 
og  hvad  du  binder  på  jorden,  skal  være  bun- 
det i  himlene,  og  hvad  du  løser  på  jorden, 
skal  være  løst  i  himlene«  (Matt  16:19). 

Præstedømmet  blev  i  sin  fylde  gengivet 
ved,  at  Johannes  Døber  kom,  han  der  var 
Kristi  forløber,  og  som  blev  halshugget  for  at 
tilfredsstille  en  ugudelig  kvindes  lune.  Og  ved 
at  Peter,  Jakob  og  Johannes  kom,  de  som  tro- 
fast vandrede  med  Mesteren  før  hans  død,  og 
som  forkyndte  hans  opstandelse  og  guddom- 
melighed efter  hans  død.  Og  ligeledes  ved  at 
Moses,  Elias  og  profeten  Elias  kom,  de  som 
hver  især  medbragte  præstedømmenøgler  for 
at  fuldende  arbejdet  med  at  gengive  alle  tidli- 
gere uddelingers  handlinger  og  ordinancer 
i  denne,  den  store  og  sidste  tidernes  fyldes 
uddeling. 

Præstedømmet  er  blevet  gengivet.  Vi  har 
fået  det  overdraget.  Vi  handler  i  henhold  til 
denne  myndighed.  Vi  taler  som  Guds  sønner 
i  Jesu  Kristi  navn  og  som  guddommeligt 
bemyndigede  i  præstedømmet.  Vi  ved  det, 


for  vi  har  set  præstedømmets  magt.  Vi  har  set,  hvordan 
syge  er  blevet  helbredt,  de  lamme  er  kommet  til  at  gå,  og 
vi  har  set,  hvordan  de,  der  har  været  i  mørke,  har  fået  lys, 
kundskab  og  forståelse. 

Om  præstedømmet  har  Paulus  skrevet:  »Den  værdighed 
kan  ingen  selv  tage,  man  må  ligesom  Aron  kaldes  af  Gud« 
(Hebr  5:4).  Vi  har  ikke  erhvervet  det  ved  køb  eller  bytte. 
Herren  har  givet  det  til  mænd,  som  er  værdige  til  at  mod- 
tage det,  uanset  deres  status  i  livet,  deres  hudfarve  eller 
nationalitet.  Det  er  den  magt  og  myndighed,  hvorved 
Guds  riges  anliggende  styres.  Det  overdrages  kun  ved  ordi- 
nation ved  håndspålæggelse  af  dem,  der  har  myndighed 
til  at  gøre  dette.  Kun  de,  som  er  lydige  mod  Guds  bud,  er 
skikkede  til  at  modtage  det. 

Der  findes  ingen  magt  på  jorden  som  den.  Dets  myndig- 
hed rækker  videre  end  dette  liv,  gennem  dødens  slør,  til 
evighederne  forude.  Dets  virke  har  evige  konsekvenser. 

Ly  mod  uvejret 

Disse  fire  store  gaver  fra  Gud  udgør  de  urokkelige  hjør- 
nesten, som  Jesu  Kristi  Kirke  af  Sidste  Dages  Hellige  - 
såvel  de  enkelte  medlemmers  vidnesbyrd  og  overbevisning 
-  er  forankret  i.  (1)  Overbevisningen  om,  at  Herren  Jesus 
Kristus,  Guds  Søn,  er  virkelig  og  guddommelig.  (2)  Den 
storslåede  åbenbaring,  hvori  profeten  Joseph  Smith  så 
Faderen  og  Sønnen,  og  som  indvarslede  tidernes  fyldes 
uddeling.  (3)  Mormons  Bog  som  Guds  ord,  der  forkynder 
Frelserens  guddommelighed.  Og  (4)  præstedømmets  gud- 
dommelige overdragelse  med  det  formål  at  blive  udøvet  i 
retfærdighed  til  velsignelse  for  vor  Faders  børn. 

Hver  af  disse  hjørnesten  har  forbindelse  til  hinanden  og 
er  hver  især  knyttet  sammen  af  en  grundvold  af  apostle  og 
profeter,  som  alle  er  fæstet  til  hovedhjørnestenen,  Jesus 
Kristus.  På  denne  er  hans  kirke  grundfæstet  og  holdes 
sammen  til  velsignelse  for  alle,  som  tager  imod  det,  den 
tilbyder  (se  Ef  2:20-21). 

Denne  kirke  står  som  den  Almægtiges  skaberværk,  sik- 
ret i  grunden  og  solidt  sammenføjet  foroven.  Den  er  et  ly 
mod  livets  uvejr.  Den  er  et  tilflugtssted,  hvor  de,  som  er 
tyngede,  kan  finde  hvile.  Den  er  et  hus,  hvor  de,  som  er 


i  nød,  kan  finde  hjælp.  Den  vogter  over  evige  sandheder 
og  underviser  i  Guds  vilje.  Den  er  Mesterens  sande  og 
levende  kirke. 

Om  dette  bærer  jeg  højtideligt  vidnesbyrd  og  bekræfter, 
at  Gud  igen  har  talt  for  at  indlede  denne  sidste,  herlige 
uddeling;  at  hans  kirke  findes,  den  kirke  som  bærer  hans 
elskede  Søns  navn;  at  der  op  af  jorden  er  kommet  en 
optegnelse  om  et  gammelt  folk,  hvilket  vidner  for  denne 
generation  om  den  Almægtiges  værk;  at  det  evige  præste- 
dømme findes  blandt  menneskene  til  velsignelse  af  dem 
og  til  styring  af  hans  værk;  at  vi  er  medlemmer  af  Jesu 
Kristi  sande  og  levende  kirke,  som  er  blevet  oprettet  til  vel- 
signelse for  alle,  som  vil  modtage  dets  budskab;  at  den  er 
urokkeligt  grundfæstet  på  en  grundvold  af  apostle  og  pro- 
feter og  har  urokkelige  hjørnesten,  som  er  lagt  af  ham,  for 
at  hans  evige  hensigter  kan  blive  udført,  hvor  Jesus  Kristus 
selv  er  hovedhjørnestenen.  ■ 


FORSLAG  TIL  SAMTALEEMNER 
FOR  HJEMMELÆRERE 

Forbered  dig  under  bøn  og  fremfør  derpå  dette  budskab  på 
en  måde,  som  giver  dem,  du  underviser,  lyst  til  at  deltage.  Her 
følger  et  par  eksempler: 

1 .  Giv  et  medlem  af  familien  et  lille  bræt  og  en  byggeklods. 
Bed  vedkommende  om  at  forsøge  at  få  brættet  til  at  balancere 
oven  på  klodsen.  Lad  vedkommende  prøve  igen  med  to  klodser, 
derpå  tre  og  til  sidst  med  fire,  så  familien  kan  se,  hvor  stabilt 
brættet  ligger,  når  det  hviler  på  fire  hjørnesten.  Sammenlign 
klodserne  med  de  fire  hjørnesten  i  præsident  Hinckleys 
budskab. 

2.  Bed  familien  om  at  tænke  på  deres  personlige  vidnesbyrd 
som  et  tempel  og  derpå  om  at  tænke  på,  hvor  solide  deres  vid- 
nesbyrds hjørnesten  er.  Hvad  kan  de  gøre  for  at  forstærke  deres 
hjørnesten? 

3.  Bed  familien  om  at  tænke  på  deres  tros  hjørnesten.  Er 
deres  hjørnesten  de  samme  som  præsident  Hinckleys?  Hvilken 
betydning  har  deres  hjørnesten  for  dem  i  dagligdagen? 

Langt  oppe 
i  bi  ergene 


HUGO  MIZA 

'in  familie  tilhører  mayastammen  Cakchiquel. 
Livet  er  ikke  let  højt  oppe  bjergene  i  nærheden 
.  af  San  Juan  Comalapa  i  det  sydlige  Guatemala. 
Mændene  går  i  marken  og  arbejder  hele  dagen  i  deres 
majs-  og  bønneplantager.  Kvinderne  tilbereder  frokosten 
og  middagsmaden  og  bringer  den  ud  til  deres  mænd  på 
markerne.  Efter  en  lang  og  udmattende  dag  går  de  alle  til- 
bage. De  fleste  af  mændene  og  nogle  af  kvinderne  drikker 
sig  fulde  og  falder  hurtigt  i  søvn.  Næste  dag  begynder  det 
hele  forfra. 

I  min  stamme  bliver  mændene  i  gennemsnit  48  år. 
Det  hårde  arbejde  -  i  kombination  med  dårlig  ernæring 
og  alkohol  -  tærer  på  kræfterne.  Kvinderne  føder  mange 
børn,  men  over  halvdelen  af  børnene  dør  som  spæde. 
De  mange  børnefødsler,  det  hårde  arbejde,  den  dårlige 
ernæring  og  nogle  gange  alkoholmisbrug  nedsætter 
gennemsnitslevealderen  for  kvinderne  i  min  stamme. 

På  grund  af  disse  problemer  ønskede  min  mor  et  bedre 
liv  for  sine  børn  og  bad  ofte  om  hjælp. 

Til  højre:  En  gruppe  missionærer  forkynder  evangeliet 
i  Guatemala  i  1 970'erne.  - 


Min  mor 
troede  på,  at 
to  missionæ- 
rers besøg  i 
vores  afsides- 
liggende 
landsby  i 
Guatemala 
var  svaret  på 
hendes 
bønner. 

Missionærer  og  tortillas 

Vore  forhold  ændrede  sig  først,  da  der  skete  et  mirakel 
i  vores  tilværelse.  Jeg  var  blot  en  lille  dreng,  da  missionæ- 
rerne kom  til  vores  landsby,  men  jeg  husker  alt.  Mor,  far, 
min  bror  og  jeg  sad  og  spiste  frokost  ude  på  marken.  Jeg 
kan  stadig  huske  duften  af  de  nybagte  tortillas,  da  to  hvide 
mænd  med  lyst  hår  gik  hen  over  marken.  Jeg  spilede  over- 
rasket øjnene  op  og  holdt  fast  i  min  mor  og  var  klar  til  at 
sparke  mændene,  hvis  vi  blev  nødt  til  forsvare  os.  Men  da 
mændene  spurgte:  »Er  det  i  orden,  at  vi  varmer  vore  tortil- 
las over  jeres  ild?«  faldt  jeg  til  ro.  Hvorfor  talte  de  så  sjovt? 
Hvorfor  havde  de  hvid  skjorte  og  slips  på?  Hvorfor  var  de 
så  høje? 

»Selvfølgelig  må  I  gerne  varme  jeres  tortillas  over  vores 
ild,«  svarede  min  far.  Jeg  ved  ikke,  hvordan  det  gik  til,  men 
pludselig  sad  missionærerne  og  viste  os  billeder  af  profe- 
ten Joseph  Smith  i  den  hellige  lund.  Min  mor  var  målløs! 
Hun  havde  altid  troet  på,  at  vor  himmelske  Fader  og  Jesus 
Kristus  var  personer,  som  vi  kunne  tale  til  og  stille  spørgs- 
mål, men  hun  havde  aldrig  hørt  nogen  forkynde  det.  Mens 
vi  lyttede  til  beretningen  om  den  første  åbenbaring,  vid- 
nede Helligånden  for  hende  om,  at  det  var  sandt.  Disse  to 
missionærers  besøg  var  svaret  på  hendes  bønner.  Min  mor 
inviterede  dem  til  at  kigge  indenfor  en  dag. 

Jeg  har  aldrig  set  min  mor  så  lykkelig  som  den  dag,  da 
missionærerne  besøgte  os  og  forklarede  os  om  visdomsor- 
det.  Med  min  far  forholdt  det  sig  lidt  anderledes.  Jeg  kan 
huske,  at  han  forsøgte  at  smile,  men  han  havde  tårer  i 
øjnene,  hans  pande  var  hvid  og  resten  af  ansigtet  var  rødt. 

I  vores  stamme  holder  man  fast  ved  traditionerne  - 
uanset  hvad.  Det  betragtes  som  forræderi  at  skifte  religion. 
Man  mister  sine  venner,  og  familien  ser  ned  på  en,  især 
hvis  man  er  den  første,  som  konverterer. 

Min  mor  var  overrasket  over,  at  missionærerne  var  så 
længe  om  at  spørge:  »Vil  I  lade  jer  døbe  ind  i  Kirken?«  Hun 
var  parat.  Min  far  følte  i  hjertet,  at  missionærernes  bud- 
skab var  sandt,  men  han  var  bekymret  over,  hvilke  følger 
det  ville  få  for  vores  familie,  hvis  vi  gik  imod  traditionerne 
i  vores  stamme.  Han  måtte  have  længere  tid  til  at 
bestemme  sig. 


Ovenfor:  Familien  Miza  sammen  med  missionærerne  på  bror 
og  søster  Mizas  dåbsdag.  Nederst  til  højre:  Bror  og  søster 
Miza  sammen  med  en  af  deres  sønner,  nogle  få  år  efter  at  de 
havde  tilsluttet  sig  Kirken.  Øverst  til  højre:  Hugo  Miza  som 
universitetsstuderende. 

Det  endte  med,  at  min  far  gik  imod  alt,  hvad  han  tidli- 
gere havde  lært,  og  valgte  evangeliet.  Han  mistede  sine 
venner.  Familien  sagde,  at  han  var  gal  og  spurgte  ham, 
hvor  mange  penge  missionærerne  havde  betalt  ham  for 
at  lade  sig  døbe.  Vi  blev  ikke  inviteret  med  til  fester  mere. 
I  en  periode  havde  min  familie  ikke  noget  fællesskab  med 
andre.  Disse  ændringer  var  nogle  af  de  sværeste,  min 
familie  nogen  sinde  måtte  foretage. 

Livet  som  sidste  dages  hellig 

Jesu  Kristi  evangelium  medførte  en  stor  forandring 
i  vores  familie,  som  jeg  er  taknemlig  for.  Min  far  brugte 
mere  tid  på  sin  familie.  Min  mor  lavede  sundere  mad.  Mine 
forældre  brugte  vore  penge  med  større  visdom.  Vi  fik  sågar 
mulighed  for  at  gå  i  grundskole.  Min  far  sagde  noget,  som 
jeg  aldrig  glemmer:  »Fra  nu  afgiver  I  ikke  op,  førend  I  har 
fået  en  eksamen.« 

Vores  familie  havde  ændret  sig.  111  familieaften  satte  vi 
mål  for  os  selv  og  for  familien.  Min  far  underviste  i  Kirken 
og  delte  sine  livserfaringer  med  os,  hvilket  han  aldrig  før 
havde  gjort.  Vi  børn  vidste,  at  vore  forældre  elskede  os.  Der 
fandtes  ikke  længere  alkohol  i  vores  hjem.  Skænderierne 
mellem  mor  og  far  blev  til  samtaler,  hvor  de  prøvede  at 

forstå  hinanden.  På  en  eller  anden  måde  manglede  vi  aldrig  Guatemala  City.  Mine  forældre  har  virket  i  vores  ward  dér  i 
noget,  skønt  vi  egentlig  var  fattige.  Vi  var  en  lykkelig  familie,  mange  år.  Mine  to  brødre,  mine  to  søstre  og  jeg  er  alle  tro- 
og  med  tiden  vandt  min  far  respekt  for  sin  nye  livsførelse.  faste  sidste  dages  hellige.  Mine  brødre  og  jeg  har  været  på 


Folk  stolede  på  ham,  fordi  han  ikke  længere 
drak.  Hans  venner  opsøgte  ham  for  at  få  et 
godt  råd,  og  alle,  som  arbejdede  sammen  med 
ham,  fik  fremgang.  Hans  evangeliske  livsførelse 
smittede  af  på  andre.  Min  far  samlede  endog 
en  gruppe  bønder,  som  gerne  ville  lære  nye  og 
bedre  dyrkningsmetoder. 

Kærlighed  til  Mormons  Bog 

Som  barn  begyndte  jeg  at  læse  Bibelen, 
men  jeg  var  for  lille  til  at  læse  og  forstå  Det 
Gamle  Testamente.  Derpå  forsøgte  jeg  mig 
med  Mormons  Bog.  Da  jeg  havde  læst  et  par 
sider,  kunne  jeg  ikke  lægge  bogen  fra  mig. 
Nephi  blev  min  nye  helt.  Når  jeg  hver 
dag  havde  været  i  skole  nogle  timer 
og  havde  arbejdet  mange  timer  på 
gården,  fortsatte  jeg  med  at  læse  i 
Mormons  Bog.  Mens  jeg  læste,  følte 
jeg,  at  der  var  en  forbindelse  mellem 
menneskene  i  Mormons  Bog  og  min 
egen  stamme.  Jeg  følte,  at  Mormons 
Bog  forklarede,  hvor  Cakchiquel- 
stammen  kom  fra,  og  hvem  vore 
forfædre  var. 

Når  jeg  læste  i  Mormons  Bog  og 
lærte  om  Jesu  Kristi  sande  evangelium, 
fornemmede  jeg,  at  jeg  var  en  del  af 
opfyldelsen  af  de  løfter,  som  Gud 
gav  Lehi,  Nephi  og  andre  profeter  i 
Mormons  Bog,  om  at  deres  børn  ville 
blive  bevaret.  Jeg  er  evigt  taknemlig  for 
disse  trofaste  mennesker  i  Mormons 
Bog  og  for  missionærerne,  som  præ- 
senterede os  for  bogen,  som  ændrede 
vores  liv. 

Med  tiden  flyttede  min  familie  til 


I 


vores  stamme 
betragtes  det 
som  forræderi  at 
skifte  religion,  men 
min  far  gik  imod  alt 
og  valgte  evangeliet. 
Takket  være  Kirkens 
lærdomme  blev  vi  en 
lykkeligfamilie. 


fuldtidsmission.  Min  bror,  min  søster  og  jeg 
læser  på  universitetet. 

Min  families  omvendelseshistorie  afspejler 
Guds  kærlighed  til  og  barmhjertighed  over 
for  sine  børn.  Jeg  er  taknemlig  for  den  kær- 
lighed, han  har  til  sine  børn,  uanset  hvor  de 
er  -  selv  højt  oppe  i  Guatemalas  bjerge.  ■ 

Hugo  Miza  er  medlem  af  Provo  33-  (spansktalende) 
Ward,  Provo  Østre  Stav  i  Utah. 

Mormons  Bog    "1 

ændrer 


vores  liv 


ÆLDSTE  HENRY  B.  EYRIMG 

De  Tolv  Apostles  Kvorum 

For  nogle  år  siden  kom  min  søn 
Matthew  hjem  fra  et  seminarråds- 
møde og  sagde:  »Far,  kan  du  ikke 
skære  en  plakette  til  mig?«  Han  fortalte 
mig,  hvad  der  skulle  stå.  På  plaketten,  som 
jeg  skar,  står  der:  »Mormons  Bog  ændrer 
vores  liv.«1 

Mit  budskab  til  jer  er  enkelt:  Det,  som  jeg 
skrev  på  plaketten,  er  sandt.  Lagde  I  mærke 
til  ordene?  Der  står  ikke,  at  ens  liv  ændrer  sig 
ved,  at  man  underviser  i  bogen  eller  studerer 
bogen.  Der  står:  »Mormons  Bog  ændrer  vores 
liv.«  Jeg  vil  gerne  forklare,  hvorfor  jeg  ved, 
at  det  er  sandt.  Bogen  er  i  sig  selv  det  mest 
vidunderlige  pensum,  vi  har  -  ikke  kun  fra 
elevens  synspunkt,  men  også  fra  lærerens. 

Der  er  fire  ting,  jeg  prøver  at  gøre,  når  jeg 
underviser  i  skrifterne:  Jeg  læser,  beviser,  for- 
bereder og  vidner.  Lad  mig  forklare  hver  af 
disse  en  ad  gangen. 

Læs 

Før  jeg  skrev  dette,  afsatte  jeg  tid  til  at  læse 
Mormons  Bog.  Det  ændrede  mit  liv.  Pludselig 
så  jeg  begivenhederne  som  en  farvefilm  på  et 


biograflærred.  Personerne  blev  mere  levende 
for  mig.  Jeg  så  Frelseren  og  hans  besøg  for 
mig,  næsten  som  om  jeg  selv  havde  været 
der.  Og  jeg  stiftede  bekendtskab  med  Nephi, 
som  på  en  eller  anden  måde  kendte  til 
den  forandring,  som  I  og  jeg  så  brændende 
ønsker  skal  finde  sted  i  vores  eget  og  i  vore 
elevers  liv.  Hvis  jeg  skulle  forklare,  hvori 
denne  forandring  består,  ville  jeg  læse 
Mosiah  27:25-26: 

»Og  Herren  sagde  til  mig:  Du  skal  ikke  for- 
undre dig  over,  at  alle  mennesker,  ja  mænd 
og  kvinder,  alle  slægter,  stammer,  tungemål 
og  folk  skal  fødes  på  ny,  ja  fødes  af  Gud  og 
forandres  fra  deres  kødelige  og  faldne  tilstand 
til  en  retfærdig  tilstand,  idet  de  er  genløst  af 
Gud  og  blevet  hans  sønner  og  døtre. 

Og  således  bliver  de  nye  mennesker,  og 
uden  de  gør  dette,  kan  de  ingenlunde  arve 
Guds  rige.« 

Se,  det  er  den  forandring,  vi  taler  om.  Det 
er  ikke  blot  at  forbedre  sig  lidt.  Det  er  ikke 
blot  at  vide  lidt  mere.  Det  er  at  blive  født  på 
ny,  at  blive  forandret  ved  forsoningens  kraft. 

I  og  jeg  ved,  at  hvis  et  menneske  læser 
Mormons  Bog,  beskriver  bogen  denne  foran- 
dring, og  hvordan  man  opnår  den.  Jeg  beder 


Der  er  fire  ting,  jeg 
prøver  at  gøre,  når  /eg 
underviser  i  skrifterne: 
Jeg  læser,  beviser,  for- 
bereder og  vidner. 

Når  I  læser  Esajas  i  Mormons  Bog,  så  forestil  jer,  af  Nephi 
kenilte  Esajas,  og  at  han  kendte  til  billedsprog.  Nephi  sagde, 
at  vi  skulle  anvende  Esajas  direkte  på  os  se/v. 

jer  om  at  have  tro  på,  at  jeres  elever  får  et  ønske  om  at 
læse  Mormons  Bog,  at  den  vil  drage  dem  til  sig,  ligesom 
den  har  draget  jer  til  sig. 

Jeg  har  tænkt  over  den  barriere,  som  Esajas'  tekster 
udgør.  Faktisk  har  jeg  tænkt:  »Hvorfor  har  Nephi  sat  den 
barriere  der?« 

Der  er  et  skriftsted,  som  jeg  i  mange  år  brugte  i  forbin- 
delse med  tilrettelæggelsen  af  læseplaner  og  kurser  til 
seminar  og  institut.  Verset  lyder: 

»Og  jeg  læste  meget  for  dem  af  det,  som  stod  skrevet 
i  Mose  bog;  men  for  mere  fuldstændigt  at  kunne  overtale 
dem  til  at  tro  på  Herren,  deres  Forløser,  læste  jeg  for  dem, 
hvad  der  var  skrevet  af  profeten  Esajas;  thi  jeg  anvendte 
al  hellig  skrift  på  os,  så  at  den  kunne  blive  os  til  gavn  og 
lærdom«  (1  Nephi  19:23). 

Jeg  har  tænkt,  at  det,  som  Nephi  forsøger  at  fortælle 
os,  er,  at  han  erkendte,  at  Esajas'  tekster  var  en  barriere. 
Han  vidste,  at  Esajas'  Bog  er  fuld  af  billedsprog.  Der  er  kun 
fa  skrifter,  der  rummer  så  mange  ordbilleder,  og  derfor  kan 
Esajas  være  meget  svær  at  forstå.  Jeg  tror,  at  det,  som 
Nephi  mente  med,  »jeg  anvendte  al  hellig  skrift  på  os,« 
var,  at  skrifterne  kunne  anvendes  direkte. 

Der  er  mange,  som  er  dygtigere  end  jeg  til  at  sætte 


skrifterne  ind  i  deres  historiske  sammenhæng.  Der  findes 
vidunderlige  metoder,  som  gør  det  muligt  at  forstå  metafo- 
rer, lignelser  og  allegorier  i  skrifterne,  og  jeg  håber,  at  I  vil 
lære  så  meget  om  dem,  som  I  kan.  Når  I  læser  Esajas  i 
Mormons  Bog,  så  forestil  jer,  at  Nephi  kendte  Esajas,  og  at 
han  kendte  til  billedsprog.  Nephi  sagde,  at  vi  skal  anvende 
Esajas  direkte  på  os  selv  Så  det  har  jeg  prøvet.  Jeg  læste 
Esajas'  ord  igen  og  gik  ud  fra,  at  Nephi  valgte  de  dele  af 
Esajas'  Bog,  som  jeg  uden  at  bekymre  mig  om  billedsproget 
kunne  tage  til  mig  direkte,  som  om  Herren  talte  til  mig. 

Jeg  vil  nu  fortælle  jer  om  mit  eget  forsøg.  I  skal  ikke 
bruge  det  i  jeres  undervisning,  for  Herren  bruger  forskel- 
lige ord,  når  han  taler  direkte  til  hvert  enkelt  menneskes 
hjerte.  Det  er  personligt  - 1  får  lov  til  at  se  ind  i  mit  hjerte. 

Jeg  begyndte  at  læse  i  Nephis  Anden  Bog,  kapitel  12,  og 
tænkte:  »Herren  taler  til  mig.  Hvad  er  det,  han  ønsker  at 
fortælle  mig  direkte?«  Så  kom  jeg  til  et  vers  fra  Esajas-kapit- 
lerne,  som  sprang  mig  i  øjnene,  som  om  det  allerede  var 
understreget:  »Og  det  skal  ske,  at  menneskenes  stolte  øjne 
skal  ydmyges  og  deres  højhed  nedbøjes,  men  Herren  skal 
alene  være  høj  på  den  dag«  (v.  11). 

Dette  beskriver  den  dag,  Frelseren  kommer,  en  dag  vi 
alle  ser  frem  til  og  ønsker,  at  vore  elever  bereder  sig  til. 
I  dette  skriftsted  står  der,  at  på  den  dag  skal  alle  vi,  som 
troede,  at  vi  var  noget  særligt,  virke  mindre,  og  Herren 
skal  være  ophøjet.  Vi  får  en  tydelig  forståelse  af,  hvem 
han  er,  hvor  meget  vi  elsker  ham,  og  hvor  ydmyge  vi 
bør  være. 

Jeg  læste  videre  i  Mormons  Bog.  Jeg  kom  gennem  ver- 
sene fra  Esajas  Bog  og  nåede  til  Ethers  Bog  3:2.  Jeg  lagde 
mærke  til  noget,  jeg  aldrig  før  havde  lagt  mærke  til,  fordi 
jeg  følte,  at  Esajas  talte  til  mig  direkte,  ikke  i  billeder. 

Jareds  bror  funderede  over,  hvordan  han  skulle  skaffe 
lys  i  en  båd.  Som  I  husker,  så  spurgte  Herren  Jareds  bror, 
dengang  han  bad  Herren  om  hjælp,  hvad  Jareds  bror  ville 
stille  op.  Han  havde  gjort  sit  bedste.  Hans  egne  evner  slog 
ganske  enkelt  ikke  til.  Så  derfor  sagde  Jareds  bror:  »O 
Herre,  du  har  sagt,  at  vi  vil  blive  omringet  afvandet.  Se 
nu,  o  Herre,  og  vær  ikke  vred  ...« 

Da  jeg  læste  det,  kunne  jeg  se  det  i  farver.  Det  var  næ-  Bevis 

sten  som  om,  at  det  han  oplevede,  fandt  sted,  mens  jeg 
læste  om  det. 

»Og  vær  ikke  vred  på  din  tjener  på  grund  af  hans  svag- 
hed for  dig;  thi  vi  ved,  at  du  er  hellig  og  bor  i  himlene,  og 
at  vi  er  uværdige  for  dig ...«  Pludselig  kom  jeg  i  tanker  om 
førnævnte  ord  af  Esajas. 

Jeg  fortsatte  med  at  læse:  »Som  følge  affaldet  er  vor 
natur  bestandig  ond;  ikke  desto  mindre  har  du, 
o  Herre,  givet  os  den  befaling,  at  vi  skal 
påkalde  dig,  så  vi  kan  fa  af  dig  efter  vore 
ønsker«  (Ether  3:2). 

Jeg  tænkte  ikke  så  meget  på  lys  i  et  skib. 
Jeg  tænkte  snarere  på  den  store  forandring, 
og  på  hvor  meget  jeg  ønsker,  at  den  skal 
finde  sted  i  mit  liv,  og  hvor  meget  I  ønsker 
den  i  jeres  liv.  Jeg  forstod,  hvorfor  Esajas 
havde  fortalt  mig,  at  det  ville  være  nyttigt  at 
se  frem  til  den  dag,  da  Herren  bliver  ophøjet, 
og  at  vide,  hvor  afhængig  jeg  er  af  ham.  Vi 
har  brug  for  ham,  og  den  tro,  vi  har  på  ham, 

får  os  til  at  se  ham  som  stor  og  ophøjet  og  os     den,  når  I  forstår,  at 
selv  som  små  og  afhængige.  Hvor  stor  Jareds      Herren  i  denne  bog 
bror  end  var,  så  han  sig  selv,  sådan  som  vi  må     har  lagt  sit  budskab 
se  os  selv,  hvis  vi  vil  have  forsoningen  til  at         til  jer. 
virke  i  vores  liv. 

Jeg  giver  jer  følgende  løfte  med  hensyn  til  jeres  læs- 
ning af  Mormons  Bog:  I  bliver  draget  af  den,  når  I  forstår, 
at  Herren  i  denne  bog  har  lagt  sit  budskab  til  jer.  Det  vid- 
ste Nephi,  Mormon  og  Moroni,  og  de,  som  samlede  den, 
har  lagt  budskaber  i  den  til  jer.  Jeg  håber,  at  I  er  overbe- 
vidste om,  at  bogen  er  skrevet  til  jeres  elever.  Den  rum- 
mer enkle,  direkte  budskaber  til  dem,  som  forklarer 
dem,  hvordan  de  kan  forandre  sig.  Det  er  det,  bogen 
handler  om.  Den  er  et  vidnesbyrd  om  Herren  Jesus 
Kristus  og  om  forsoningen  og  om,  hvordan  den  får 
virkning  i  deres  liv.  I  år  får  I  mulighed  for  føle  den 
forandring,  som  er  resultatet  af  forsoningens  kraft, 
når  I  studerer  denne  bog. 


eg  giver  jer  føl- 
gende løfte  med 
hensyn  til  jeres 
læsning  af  Mormons 
Bog:  1  bliver  draget  af 


Det  andet,  som  alle  vi  lærere  tænker  på,  beder  om  og 
arbejder  på,  er  at  »at  bevise«.  I  vil  gerne  bevise  Jesu  Kristi 
evangelium.  I  vil  gerne  have,  at  jeres  elever  finder  ud  af, 
at  det  er  sandt. 

For  nogen  tid  siden  talte  min  hustru  og  jeg  om  en  lek- 
tion, hun  skulle  give.  Vi  talte  om,  at  skønt  lektionen  havde 
et  emne  og  forskellige  konklusioner,  kunne  man  kun  give 
den  ved  at  undervise  i  forsoningen.  Pludselig 
forstod  vi,  at  man  overhovedet  ikke  kan 
undervise  i  noget,  som  har  betydning,  uden 
at  man  underviser  i  forsoningen. 

Vores  18-årige  søn  John  var  til  stede.  Jeg 
blev  højstemt  og  sagde,  at  de  bedste  lærere 
altid  vidste,  at  de  i  grunden  blot  underviste  i 
forsoningen.  Da  lærte  John  mig  noget  om  det 
at  bevise.  Han  fortalte  os  om  en  seminarlæ- 
rer. Han  sagde:  »Ser  du,  far,  han  vidste  noget 
vigtigt.  Han  vidste,  at  man  kan  bære  vidnes- 
byrd for  de  unge.  Man  kan  forklare,  at  forso- 
ningen er  noget,  de  har  brug  for.  Man  kan 
forklare  dem,  at  de  er  nødt  til  at  have  tro  på 
Herren  Jesus  Kristus,  omvende  sig  og  lade  sig 
døbe.  At  de  er  nødt  til  at  føle  Helligånden.  Alt 
det  kan  man  få  de  unge  til  at  lytte  til.  Men  det 
er  ikke  sikkert,  at  de  tror  på  det.  De  er  nødt 
til  at  opleve  det,  før  de  tror  på,  at  de  har  brug  for  det.« 

John  beskrev  en  lærer,  som  havde  fået  nogle  elever  til  at 
efterprøve  noget.  Læreren  havde  udfordret  dem  til  ikke  at 
se  underlødige  film  og  så  se,  om  de  kunne  føle  forskellen. 
Det  kunne  de  ifølge  John.  De  kunne  igen  føle  Helligånden. 

Efter  Johns  opfattelse  var  der  ingen  prædikener  i  hele 
verden,  som  med  samme  held  kunne  bevise  faldet,  som 
det  at  et  menneske  forsøger  at  gøre  det  rette  og  derpå 
føler  Helligåndens  kraft.  Vi  kan  føle  forskellen  mellem 
vores  faldne  natur  og  det  at  blive  hævet  over  den  ved  troen 
på  Herren  Jesus  Kristus  og  ved  forsoningen. 

I  må  få  jeres  elever  til  at  forstå,  at  deres  udfordring  ikke 
er  at  bevise,  at  Mormons  Bog  er  sand,  men  at  bevise  over 

for  Gud,  at  de  -  eleverne  -  er  trofaste.  Når 
de  gør  det,  finder  det  ud  af,  at  bogen  er  sand. 
Og  når  de  viser,  at  de  vil  gøre,  hvad  der  står  i 
bogen,  giver  Gud  dem  mere: 

»Og  når  de  har  modtaget  dette,  og  det  er 
nødvendigt,  at  de  først  modtager  dette  for 
at  prøve  deres  tro,  og  når  de  tror  på  disse 
ting,  da  skal  de  større  ting  blive  åbenbaret 
for  dem. 

Men  om  så  er,  at  de  ikke  vil  tro  dette,  da 
skal  det,  som  er  større,  tilbageholdes  fra  dem,  til  deres  for 
dømmelse«  (3  Nephi  26:9-10). 

Når  I  beviser  Mormons  Bog  over  for  jeres  elever, 
finder  I  ud  af,  at  I  ikke  kan  bevise  den  ved  argumenter.  I 
kan  end  ikke  bevise  den  ved  storslåede  eksempler  eller 
beretninger.  De  hjælper  til,  men  jeres  elever  må  bevise 
Mormons  Bog  ved  at  sige:  »Jeg  tror,  den  er  sand.  Jeg  vil 
efterprøve  den.«  Når  først  de  har  bevist  deres  værd  over 
for  Gud,  så  får  de  beviset,  for  da  ser  de  den  åndelige 
frugt. 

Mormons  Bog  handler  om  mennesker,  som  viser  deres 


kan  berede  jeres 
elever.  Find  på 
småting,  l kan 
gøre  for  dem.  Betal 
prisen  ved  at  tjene, 
så  belønner  Gud  jer. 

tro  på  Gud  lidt  efter  lidt.  Og  da  bekræfter  han 

deres  tro  og  giver  dem  mere. 

En  af  de  mest  vidunderlige  bekræftelser, 

jeg  kender,  findes  i  Ethers  Bog.  Herren 

spurgte  Jareds  bror,  om  han  så  mere  end 

Herrens  finger. 

»Og  han  svarede:  Nej,  Herre,  vis  dig  for  mig. 
Og  Herren  sagde  til  ham:  Tror  du  de  ord, 

som  jeg  vil  tale? 

Og  han  svarede  og  sagde:  Ja,  Herre,  jeg 
ved,  at  du  taler  sandhed,  thi  du  er  en  sanddru  Gud  og  kan 
ikke  lyve. 

Og  da  han  havde  sagt  disse  ord,  se,  da  viste  Herren  sig 
for  ham«  (Ether  3:10-13). 

Jareds  bror  nåede  ikke  til  denne  erkendelse  ved  et 
pludseligt  spring,  men  ved  at  være  trofast  gennem  hele 
livet.  Han  fik  en  smule  lys,  han  havde  tro,  og  han  udøvede 
sin  tro.  Da  Herren  så,  at  han  troede,  gav  han  ham  en 
smule  mere  lys,  indtil  Herren  i  virkeligheden  sagde:  »Vil 
du  tro  alt,  hvad  jeg  siger?«  Og  Herren  vidste,  at  Jareds 
bror  sagde  sandheden,  da  han  sagde:  »Ja,  Herre,  jeg  ved, 
at  du  taler  sandhed,  thi  du  er  en  sanddru  Gud  og  kan  ikke 
lyve«  (v.  12). 

Mormons  Bog  er  skrevet  på  en  sådan  måde,  at  eleverne 
føler,  at  den  rummer  de  principper,  de  må  efterprøve.  I 
må  passe  på,  at  I  ikke  anbefaler  dem  anvendelsesmulighe- 
der eller  giver  dem  udfordringer,  som  ikke  passer  til  dem, 
for  Gud  taler  til  hver  enkelt.  Når  I  læser  Mormons  Bog, 
finder  I  og  jeres  elever  ud  af,  hvad  I  skal  gøre.  Når  I  gør 
dette,  får  I  yderligere  lys,  fordi  I  har  bevist,  at  I  har  tro.  Jeg 
bærer  vidnesbyrd  om,  at  uanset  hvor  meget  I  har  lært  af 
Mormons  bog  tidligere,  må  I  læse  den  igen  og  efterprøve 
den.  Efterprøv  den  ved  at  bevise,  hvad  I  står  for.  Gør  det, 
som  I  føler  jer  tilskyndet  til  at  gøre,  så  finder  I  sandheder 
i  den,  som  I  aldrig  før  har  lagt  mærke  til. 

Jareds  bror  fik  en  smule  lys,  han  havde  fro,  og  han  udøvede 
sin  tro.  Da  Herren  så,  at  han  troede,  gav  han  ham  en  smule 
mere  lys. 

Amman  valgte  at  tjene  det  folk,  han  ville  undervise:  »Derfor 
blev  Ammon  kong  Lamonis  tjener.«  Husk  på  det  hele  livet, 
hvis  I  vil  vide  noget  om,  hvordan  man  forbereder  sig. 

Forbered  jer 

Det  næste  skridt,  som  en  lærer  tager,  er  at  forberede  sig. 
I  husker,  hvordan  Mosiahs  sønner  forberedte  sig.  Faktisk 
bruger  vi  skrifterne,  som  beskriver  deres  forberedelse,  især 
hvordan  de  fastede  og  bad,  som  eksempler  på,  hvordan 
man  forbereder  sig  (se  Alma  17:3,  9).  Men  da  jeg  læste 
Mormons  Bog  igen,  var  der  to  vers  fra  Almas  Bog,  som 
sprang  mig  i  øjnene: 

»Det  var  grunden  til,  at  Mosiahs  sønner  havde  påtaget 
sig  denne  gerning,  at  de  muligvis  kunne  bringe  dem  til 
omvendelse  og  til  kundskab  om  forløsningsplanen. 

Og  derfor  skiltes  de  fra  hinanden  og  gik  ud  blandt  fol- 
ket, hver  mand  for  sig  selv  i  overensstemmelse  med  Guds 
ord  og  magt,  som  blev  givet  ham«  (Alma  17:16-17). 

Ordene^/br  sig  selv  får  mig  til  at  tænke  på,  at  I  går  ind  i 
jeres  klasseværelse.  I  går  derind  for  jer  selv.  De  gik  for  sig 
selv  ud  blandt  et  barbararisk  folk  for  at  undervise  i  Jesu 
Kristi  evangelium.  (Der  kan  være  dage,  hvor  jeres  elever 
virker  næsten  lige  så  barbarariske).  Mosiahs  sønner  drog 
ikke  ud  blot  for  at  omvende  nogle  få.  De  ville  hjælpe  men- 
nesker til  at  ændre  deres  liv  ved  forsoningens  kraft. 

Ammon  havde  forberedt  sig  ved  at  faste,  bede  og  stu- 
dere skrifterne  og  opnå  den  åndelige  kraft,  som  vi  alle 
må  have  for  at  kunne  undervise.  Men  jeg  er  imponeret 
over,  hvordan  han  underviste.  Husk  på,  at  kong  Lamoni 
havde  tilbudt  ham  forskellige  ting,  men  han  havde  i  stedet 
valgt  at  tjene  det  folk,  han  ville  undervise.  »Men  Ammon 
sagde  til  ham:  Nej,  men  jeg  vil  være  din  tjener;  derfor  blev 
Ammon  kong  Lamonis  tjener«  (Alma  17:25). 

Understreg  dette  vers,  og  husk  på  det  hele  livet,  hvis  I 
vil  vide  noget  om,  hvordan  man  forbereder  sig.  Ammon 
forberedte  sig,  men  han  gjorde  mere  end  det.  Han  forbe- 
redte sin  elev  til  at  blive  undervist  i  frelsens  lærdommene. 
Hvordan  gjorde  han  det? 

»Og  han  blev  sat  mellem  andre  tjenere  til  at  vogte 


Lamonis  hjorde  efter  lamaniternes  skik«  (v.  25). 

Husk  på,  at  han  ikke  alene  beskyttede  tjenerne  og 
dyrene  ved  Sebus'  vande,  men  han  jog  også  fjenden  på 
flugt.  Da  de  andre  tjenere  fremviste  beviset  på,  hvad 
Ammon  havde  gjort,  sagde  kong  Lamoni:  »Hvor  er  han?« 
De  svarede:  »Ah,  han  er  såmænd  i  staldene.  Han  gør  alt 
for  tjene  dig«  (se  Alma  18:8-9). 

Er  det  ikke  underligt?  Han  var  kaldet  til  at  undervise  i 
frelsens  lærdomme,  men  han  befandt  sig  i  staldene.  Skulle 
han  ikke  hellere  have  bedt  og  fastet  og  finpudset  sin 
undervisning?  Nej,  han  var  i  staldene. 

Kong  Lamoni  var  blevet  opdraget  til  at  tro  på,  at  der 
fandtes  en  Gud,  men  også  at  alt,  hvad  kongen  gjorde, 
var  det  rette.  Han  var  specifikt  blevet  undervist  i  en  falsk 
lære,  som  kan  have  gjort  ham  ude  afstand  til  at  føle 
skyld.  Husker  I,  at  han,  da  han  hørte,  hvor  Ammon  var, 
blev  overvældet  af  skyldfølelse  og  frygt  for,  at  han  havde 
handlet  urigtigt  ved  at  dræbe  tjenerne  (se  Alma  18:5)? 
Husker  I  hvilken  virkning  det  havde  i  Almas  Bog  18: 

»Og  de  svarede  kongen  og  sagde:  Vi  ved  ikke,  om  han 
er  den  store  ånd  eller  et  menneske,  men  så  meget  ved  vi,  at 
han  ikke  kan  dræbes  af  kongens  fjender;  og  de  kan  heller 
ikke  sprede  kongens  hjord,  når  han  er  med  os,  på  grund 
af  hans  færdighed  og  store  styrke;  derfor  ved  vi,  at  han  er 
kongens  ven.  Og  nu,  o  konge,  vi  tror  ikke,  at  et  menneske 
kan  have  så  stor  magt,  thi  vi  ved,  at  han  ikke  kan  dræbes. 

Og  da  kongen  nu  hørte  disse  ord,  sagde  han  til  dem: 
Nu  ved  jeg,  at  det  er  den  store  ånd,  og  han  er  kommet 
ned  i  dette  øjeblik  for  at  bevare  jeres  liv,  så  jeg  ikke  skal 

/  må  vidne.  Jeg  kan  love  jer  et  vidunderligt  år,  for  Mormons 
Bog  er  fuld  af  vidnesbyrd.  Tænk  på  det  sidste  vidnesbyrd 
i  Mormons  Bog  (se  Moroni  10:32-33).  Jeg  tror,  at  der  er  et 
bestemt  formål  med,  at  det  blev  anbragt  i  slutningen. 

dræbe  jer,  som  jeg  dræbte  jeres  brødre«  (Alma  18:3-4). 

Før  i  tiden  har  jeg  altid  været  så  fokuseret  på,  hvor  gru- 
eligt Lamoni  havde  misforstået  denne  lære,  at  jeg  ikke 
havde  set  miraklet.  Miraklet  var,  at  der  i  et  menneske  var 
blevet  skabt  et  åndeligt  behov,  som  gjorde  det  muligt,  at 
det  kunne  blive  undervist  i  Jesu  Kristi  evangelium.  Hans 
hjerte  var  sønderknust.  Han  følte  skyld.  Og  den  skyldtes 
de  timelige  ting,  som  Ammon  havde  gjort. 

Jeg  bærer  vidnesbyrd  om,  at  I  kan  forberede  jeres  elever. 
Tjen  dem.  Gør  små  tjenester  for  dem.  Betal  prisen  ved  at 
tjene,  så  belønner  Gud  jer.  Det  løfte  giver  jeg  jer.  Vær  ikke 
bekymrede  over,  at  jeres  elever  ikke  altid  er  lige  elskvær- 
dige. Bare  gør  et  eller  andet  for  dem,  så  virker  de  en  smule 
mere  elskværdige  over  for  jer.  Det  bliver  en  gave  fra  Gud. 

Jeg  bærer  vidnesbyrd  om,  at  Helligånden  forbereder 
jeres  elever,  sådan  som  han  forberedte  kong  Lamoni  for 
Ammon.  I  må  aldrig,  aldrig  undervurdere  den  åndelig 
betydning  af  at  gøre  noget  timeligt  for  dem,  I  tjener. 

Jeg  beder  til,  at  I  alle  vil  forberede  jer  ved  at  faste  og 
bede  og  opbygge  jeres  vidnesbyrd.  Jeg  håber,  at  I  vil 
forberede  jeres  elever.  Vær  tjenere  for  dem,  så  kommer 
I  til  at  holde  af  dem.  Og  de  kommer  til  at  føle  jeres  kærlig- 
hed. Og  hvad  vigtigere  er:  De  kommer  til  at  føle  Guds 
kærlighed.  Mormons  Bog  kan  medvirke  til  dette. 


Bær  vidnesbyrd 

I  må  vidne.  Jeg  kan  love  jer  et  vidunderligt  år,  for 
Mormons  Bog  er  fuld  af  vidnesbyrd.  I  kan  ikke  undervise  i 
Mormons  Bog  uden  hjælp  fra  de  to  store  vidner,  herunder 
Frelseren  selv. 

Nephi  skrev:  »Og  nu,  mine  elskede  brødre  og  ligeledes 
jøder  samt  alle  I  jordens  ender,  lyt  til  disse  ord  og  tro 
på  Kristus;  og  dersom  I  ikke  tror  på  disse  ord,  tro  da 
på  Kristus.  Og  dersom  I  tror  på  Kristus,  vil  I  tro  på  disse 
ord,  thi  det  er  Kristi  ord,  og  han  har  givet  mig  dem,  og 
de  lærer  alle  mennesker,  at  de  skal  gøre  godt«  (2  Nephi 
33:10). 

Gud  elsker  jer  og  ønsker,  at  I  med  kraft  skal  undervise 
i  hans  Søns,  Jesu  Kristi,  forsoning.  Jeg  vidner  om,  at  I  får 
denne  kraft. 

Dette  er  det  sidste  vidnesbyrd  i  Mormons  Bog.  Jeg  tror, 
at  der  er  et  bestemt  formål  med,  at  det  blev  anbragt  i  slut- 
ningen: »Ja,  kom  til  Kristus  og  bliv  fuldkommen  i  ham  og 
fornægt  jer  selv  alt,  hvad  der  er  ugudeligt;  og  dersom  I  for- 
nægter jer  selv  alt,  hvad  der  er  ugudeligt  samt  elsker  Gud 
af  hele  jeres  magt,  sind  og  styrke,  da  er  hans  nåde  tilstræk- 
kelig for  jer,  så  at  I  gennem  hans  nåde  kan  blive  fuldkomne 
i  Kristus;  og  dersom  I  ved  Guds  nåde  er  fuldkomne  i  Kristus, 
kan  I  ingenlunde  fornægte  Guds  kraft. 

Og  atter,  dersom  I  gennem  Guds  nåde  er  fuldkomne 
i  Kristus  og  ikke  fornægter  hans  kraft,  da  er  I  helliggjort 
i  Kristus  ved  Guds  nåde  gennem  Kristi  blods  udgydelse, 
hvilket  er  Faderens  pagt  til  jeres  synders  forladelse,  så  at 
I  kan  blive  helligede  og  uplettede«  (Moroni  10:32-33). 

Jeg  beder  til,  at  I  vil  føle,  at  I  af  Guds  tjenere  er  blevet 
inviteret  til  at  invitere  hans  børn  til  at  komme  til  Kristus. 
Hvis  I  glemmer  jer  selv,  husker  på  ham  og  tjener  jeres 
elever,  velsigner  Gud  jer  og  dem,  således  at  mange,  om 
ikke  alle,  kommer  til  Kristus  og  føler  den  store  forandring 
i  deres  liv.  ■ 

Tilpasset  efter  en  tale,  holdt  på  Brigham  Young  University  den 
17.  august  1990  ved  en  konference  for  religionslærere  i  Kirkens 
Uddannelsessystem. 

NOTE 

1.  Se  Ezra  Taft  Benson,  »Til  >den  stærke  og  stræbende  ungdom<«, 
aprilkonferencen  1986,  s.  41. 

EN    HELT    FRA    MORMONS    BOG 


Hvem  er  jeg? 


Læs  følgende  oplysninger  om  mit  liv,  og  prøv  at  gætte, 
hvem  jeg  er.  Lær  derefter  mere  om  mig  i  skriftste- 
derne nedenfor. 

1.  Min  far  var  Guds  profet. 

2.  Jeg  kom  fra  en  stor  familie. 

3.  Jeg  blev  født  i  ørkenen. 

4.  Mens  jeg  voksede  op,  kendte  jeg  en  mand  ved  navn 
Zoram  og  hans  familie. 

5.  Da  jeg  var  ganske  ung,  var  min  mor  og  far  lige 
ved  at  dø. 

6.  Nogle  af  mine  større  brødre  hakkede  ofte 
på  mig. 

7. 1  en  fars  velsignelse  fik  jeg  at  vide,  »at  der 
er  en  modsætning  i  alle  ting.« 

8.  Min  far  døde,  mens  jeg  endnu  var  ung. 

9.  Som  ung  mand  blev  jeg  præst  og  lærer. 

10.  En  bog  i  Mormons  Bog  er  opkaldt  efter  mig. 

11.  Jeg  har  skrevet  det  længste  kapitel  i  Mormons 
Bog. 

12.  Under  en  tale  tog  jeg  mine  klæder  af 
og  rystede  dem  over  for  folket. 

13.  Hen  imod  slutningen  af  mit  liv  udfor- 
drende en  ugudelig  mand  mig  til  at 
vise  ham  et  tegn  fra  Gud.  Han  blev 
ramt  af  Guds  kraft  og  døde 
nogle  få  dage  senere. 

14. 1  min  levetid  så  jeg  min  Forløser.  Jeg 
så  også  engle,  og  de  betjente  mig.H 

Find  svaret  i  1  Nephi  1:5-20;  2:5;  16:7;  18:7, 
17-18  ;  2  Nephi  2:1,  4,  11;  4.12;  5:6,  26;  6-10; 
11:3;  Jakob  1-7. 


MALERI:  CLARK  KELLEY  PRICE 

/  skrifterne  lærer  vi,  hvordan 
en  mand  bør  bruge  sit  præste- 
dømme i  sin  familie. 

ÆLDSTE  YASUO  NIIYAMA 

Halvfjerdser-områdeautoritet 
Det  Nordasiatiske  Område 

For  nogle  år  siden  havde  jeg  en  drøm, 
som  ændrede  mit  liv.  Den  ændrede 
også  min  måde  at  behandle  min  hu- 
stru og  mine  børn  på.  I  drømmen  var  jeg  en 
mørk  nat  ude  at  køre  bil.  Det  var  en  tosporet 
vej,  som  gik  gennem  en  ret  stille  egn.  Jeg  så 
en  bil  komme  kørende  imod  mig  med  høj 
fart.  Pludselig  svingede  den  over  i  min  vej- 
bane. Jeg  gjorde,  hvad  jeg  kunne  for  at  undgå 
bilen,  men  den  modkørende  satte  farten  op. 
Jeg  vidste,  at  vi  ville  støde  sammen,  og  bad 
derfor  indtrængende:  »Himmelske  Fader, 
hjælp  mig.  Jeg  vil  ikke  dø  endnu.  Jeg  har  en 
vidunderlig  hustru  og  [på  daværende  tids- 
punkt] fire  dejlige  børn.  Jeg  beder  dig,  jeg 
beder  dig  ...«  Jeg  følte  sammenstødet  og  blev 
kastet  ud  af  bilen. 


Da  jeg  ramte  jorden,  vågnede  jeg  straks  og 
opdagede,  at  det  kun  var  en  drøm.  »Hvilken 
lettelse!«  tænkte  jeg.  Men  så  spurgte  jeg  mig 
selv:  »Har  jeg  været  en  god  ægtemand  og 
far?  Kan  jeg  sige,  at  jeg  har  været  den  bedste 
ægtemand,  jeg  kunne  være?  Hvad  ville  jeg 
efterlade  mine  børn,  hvis  jeg  døde?« 

Jeg  kunne  ikke  falde  i  søvn  igen  den  nat. 
Jeg  forpligtede  mig  til  Herren  og  besluttede 
at  vise  større  kærlighed  over  for  min  hustru 
og  mine  børn.  Jeg  ønskede,  at  min  familie 
skulle  have  mit  vidnesbyrd  på  skrift,  så  derfor 
nedskrev  jeg  42  udsagn  om  min  tro  på  evan- 
geliets lærdomme  og  principper  -  det  som 
jeg  ønskede  allermest  at  efterlade  mine  børn, 
hvis  jeg  døde. 

Et  nyt  livssyn 

Jeg  fik  en  anden  opfattelse  af,  hvad  det  vil 
sige  at  præsidere  i  retfærdighed  i  hjemmet, 
da  jeg  blev  medlem  af  Jesu  Kristi  Kirke  af 
Sidste  Dages  Hellige,  og  jeg  har  erfaret,  at 
denne  kirke  har  hjulpet  mig  til  at  få  en  lykke- 
lig familie.  Jeg  har  lært,  at  der  er  nogle  grund- 
læggende lærdomme  i  det  gengivne 


Det  er  faderens  ansvar 
at  samle  familien  til 
familieaften  og  til 
familieråd.  Når  vi 
samles,  udvikler  vi 
større  kærlighed. 

Faderen  bør  forklare, 
at  personlig  bøn  og 
familiebøn  er  de 
bedste  kommunika- 
tionsmidler til  at 
modtage  åbenbaring 
og  øge  åndeligbeden. 


evangelium,  som  vejleder  ægtemænd  og 
fædre  i,  hvordan  de  udfylder  deres  roller. 

En  af  de  store  oplevelser,  jeg  havde,  før  jeg 
blev  gift,  var  at  bo  sammen  med  flere  med- 
lemsfamilier  i  USA,  mens  jeg  gik  på  universi- 
tetet der.  Forældrene  holdt  familieaften  hver 
uge,  studerede  skrifterne  sammen  og  bad 
dagligt  familiebøn.  Selvfølgelig  havde  de  til 
tider  udfordringer.  Men  de  løste  problemerne 
på  en  måde,  som  var  i  overensstemmelse 
med  evangeliets  lærdomme. 

Ved  at  iagttage  dem  og  deltage  som  med- 
lem af  deres  familie  besluttede  jeg,  at  jeg  en 
dag  også  kunne  tænke  mig  at  have  en  familie 
som  deres.  Jeg  lagde  mærke  til,  at  disse  fami- 
lier blev  velsignet,  når  fædrene  fulgte  de 
råd,  som  nu  er  blevet  givet  i  »Familien:  En 
proklamation  til  verden«:  »I  henhold  til  den 
guddommelige  plan  skal  fædre  lede  deres 
familier  i  kærlighed  og  retskaffenhed  og  har 


ansvaret  for  at  sørge  for  livets  fornødenheder 
samt  beskytte  deres  familier.«1 

Præsidér  i  retfærdighed 

Familien  er  Kirkens  grundlæggende 
enhed.  Det  er  derfor  vigtigt,  at  vores  adfærd 
i  hjemmet  er  retfærdig.  Ja,  retfærdig  levevis  er 
afgørende  for  vores  personlige  fremgang  og 
for  familiens  åndelige  udvikling.  Der  er  flere 
ting,  som  en  ægtemand  og  far  kan  gøre  for  at 
undervise  i  retfærdig  adfærd  og  opmuntre 
hertil,  såvel  som  selv  at  være  et  forbillede. 

Kend  lærdommene  og  principperne.  For 
at  kunne  præsidere  i  retfærdighed  i  hjemmet 
må  en  ægtemand  og  far  først  lære  det  gen- 
givne evangeliums  lærdomme  og  principper 
at  kende.  Uden  evangeliet  nægter  nogle 
mænd  at  påtage  sig  ansvaret  at  være  ægte- 
mand eller  at  blive  far.  De  er  mere  optaget 
af  andre  gøremål  og  fokuserer  selvisk  på  sig 
selv,  eller  også  har  de  ganske  enkelt  ikke  til- 
strækkeligt mod  og  pligtfølelse  til  at  udfylde 
disse  guddommelige  roller. 

Det  er  nødvendigt  og  rosværdigt  at  stu- 
dere flittigt  og  at  få  en  god  uddannelse,  men 
vi  må  huske  på,  at  dette  kun  er  et  middel 
og  ikke  et  mål  i  sig  selv.  Præsident  Joseph 
Fielding  Smith  (1876-1972)  har  sagt:  »Den 
vigtigste  kundskab  i  verden  er  evangelisk 
kundskab.«2  Sideløbende  med  at  en  mand  og 
far  har  sit  personlige  studium,  kan  han  have 
en  meget  opbyggende  oplevelse  med  at  stu- 
dere skrifterne  sammen  med  sin  familie  -  til 
gavn  for  alle. 

Arbejd  på  at  forbedre  dig  selv  først. 
Herren  har  sagt:  »Du  skal  elske  din  næste 
som  dig  selv«  (Matt  22:39).  En  ægtemand 

og  far  må  først  lære  at  elske  og  beherske  sig 
selv,  førend  han  kan  være  over  for  andre  på 
samme  måde.  Først  når  han  lærer  at  elske  vor 
himmelske  Fader  og  sig  selv,  bliver  han  mere 
tilbøjelig  til  at  elske  andre,  især  sin  ægtefælle 
og  sine  børn. 

Han  må  lære,  hvorfor  det  er  vigtigt  at  præ- 
sidere med  visdom.  Han  må  lære  at  styre  sine 
følelser  og  lyster  og  aldrig  være  grov  over 
for  nogen.  Vold,  ondskabsfuld  adfærd  og 
hårde  ord  sårer  andre.  Som  apostlen  Paulus 
har  skrevet:  »Mænd,  elsk  jeres  hustruer,  lige- 
som Kristus  har  elsket  kirken  og  givet  sig  hen 
forden«(Ef5:25). 

Anerkend  hinandens  roller,  og  arbejd 
sammen.  Mænd  og  kvinder  er  lige  i  Guds 
øjne.  »I  ægteskabet  er  hverken  manden  eller 
kvinden  vigtigere  end  den  anden.  De  er  lige- 
stillede partnere  og  bør  arbejde  sammen  for 
at  opfylde  familiens  åndelige,  følelsesmæssige, 
intellektuelle  og  fysiske  behov ...  Faderen  er 
familiens  patriark  og  har  vigtige  opgaver,  som 
er  hans  alene.  Han  bærer  præstedømmet,  og 
det  er  hans  ansvar  at  lede  i  kraft  af  dette.«3 

En  værdig  mand  far  præstedømmet  over- 
draget, så  han  kan  præsidere  i  hjemmet  og 
velsigne  sin  familie.  Det  er  faderens  ansvar  at 
samle  familien  til  familieaften  og  til  familieråd. 
Når  vi  samles,  bærer  vidnesbyrd  og  udveksler 
erfaringer,  udvikler  vi  en  større  kærlighed  til 
hinanden.  Faderen  bør  også  jævnligt  og  under 
bøn  have  personlige  samtaler  med  hvert  af 
børnene.  Når  en  far  lytter  med  kærlighed,  bli- 
ver både  faderen  og  barnet  rigt  velsignet. 

Brug  præstedømmet  i  retfærdighed. 
Herren  har  forklaret,  hvordan  fædre  bør 
bruge  præstedømmet: 


»Ingen  magt  eller  indflydelse  kan  eller 
bør  udøves  i  kraft  af  præstedømmet  uden 
gennem  overbevisning,  langmodighed, 
mildhed,  sagtmodighed  og  uskrømtet 
kærlighed; 

gennem  venlighed  og  sand  kundskab,  som 
uden  hykleri  og  uden  svig  vil  udvikle  sjælen 
meget. 

Irettesæt  skarpt,  når  den  Helligånd  driver 
dertil,  og  udvis  derefter  større  kærlighed 
mod  ham,  som  du  har  irettesat,  at  han  ikke 
skal  betragte  dig  som  sin  fjende«  (L&P 
121:41-43). 

Hvis  en  ægtemand  og  far  virkelig  lærer, 
hvordan  man  viser  kærlighed,  sådan  som 
Frelseren  var  et  eksempel  på  det,  bliver  han 
frimodig,  får  større  tro  og  er  inspireret. 
Helligånden  kan  hjælpe  ham  til  i  retfærdig- 
hed at  afgøre,  hvordan  han  skal  være  over 
for  andre. 


For  at  kunne  præsi- 
dere i  retfærdighed 
i  hjemmet  må  ægte- 
mand og  far  først 
lære  det  gengivne 
evangeliums  lær- 
domme og  principper 
at  kende. 

Som  ligestillede  part- 
nere har  »ægtemand 
og  hustru  ...  et  stort 
ansvar  for  at  elske  og 
vise  omsorg  for  hinan- 
den og  for  deres 
børn.« 


Lær  børnene  det,  som  er  vigtigt.  En  far  bør 

undervise  sine  børn  ud  fra  skrifterne  og  ved 
sit  eget  eksempel.  Han  bør  forklare,  at  person- 
lig bøn  og  familiebøn  er  de  bedste  kommuni- 
kationsmidler til  at  modtage  åbenbaring  og 
øge  åndeligheden.  Ved  bøn  kan  vi  løse  mange 
personlige  problemer  (se  Fil  4:6-7). 

Jeg  husker,  hvordan  vi  for  nogle  år  siden 
ikke  troede,  at  vi  skulle  have  flere  end  tre 
børn,  eftersom  min  hustru  ikke  kunne  blive 
gravid  igen.  Hun  forstod  ikke  hvorfor  og 
begyndte  at  bebrejde  sig  selv.  Hun  bad  dag 
efter  dag.  Vore  børn  lagde  mærke  til,  hvor 
bedrøvet  hun  var,  og  blev  også  kede  af  det. 

Til  sidst  kaldte  jeg  vore  børn  sammen.  Vi 
besluttede  i  samråd  at  bede  en  særlig  bøn.  Jeg 
bad  først,  og  derefter  bad  hvert  barn  efter  tur. 
Vi  fik  en  vidunderlig  følelse,  og  Herrens  And 
var  til  stede.  Vore  børn  stolede  på,  at  deres  mor 
ville  føde  endnu  et  barn.  Omtrent  ti  måneder 


senere  blev  vores  fjerde  barn  født.  Vi  følte  en 
stor  glæde,  og  det  var  virkelig  et  vidnesbyrd  for 
min  hustru  og  mig  og  for  vore  børn. 

Føl  Frelserens  fred 

I  familieproklamationen  lærer  vi,  at  »ægte- 
mand og  hustru  har  et  stort  ansvar  for  at 
elske  og  vise  omsorg  for  hinanden  og  for 
deres  børn.«4  Det  er  faderen  ikke  alene  om. 
Når  mand  og  hustru  stræber  efter  at  opdrage 
deres  børn  i  retfærdighed,  lægger  andre 
mærke  til  det.  Til  en  skole-hj  em-samtale  blev 
min  hustru  engang  spurgt,  hvad  der  gjorde 
medlemmer  af  Jesu  Kristi  Kirke  af  Sidste 
Dages  Hellige  så  gode  til  at  opdrage  deres 
børn.  Jeg  er  sikker  på,  at  mange  andre 
medlemmer  har  haft  lignende  oplevelser. 
Præsident  Gordon  B.  Hinckley  har  sagt:  »Vi 
kan  bevare  vores  families  retskaffenhed,  hvis 
vi  følger  vore  lederes  råd.  Når  vi  gør  det,  vil 
de  mennesker,  vi  færdes  blandt,  iagttage  os 
med  respekt  og  ønske  at  få  at  vide,  hvordan 
vi  gør  det.«5 

Lad  os  standse  op  og  tænke,  overveje  og 
reflektere  over,  hvordan  vi  klarer  os  i  vores 
familie.  Måtte  hvert  enkelt  familiemedlem  føle 
fred,  når  ægtemand  og  far  præsiderer  over 
familien  med  kærlighed  -  den  samme  fred, 
som  Frelseren  lovede:  »Fred  efterlader  jeg  jer, 
min  fred  giver  jeg  jer;  jeg  giver  jer  ikke,  som 
verden  giver.  Jeres  hjerte  må  ikke  forfærdes 
og  ikke  være  modløst!«  (Joh  14:27).  ■ 


NOTER 

1.  Liahona,  oktober  1998,  s.  24. 

2.  »The  Most  Important  Knowledge«,  Ensign,  maj  1971, 
s.  2. 

3.  Se  Håndbog  i  evangeliske  principper,  s.  178-181. 

4.  Liahona,  oktober  1998,  s.  24. 

5.  »En  by,  der  ligger  på  et  bjerg«,  Stjernen,  november 
1990,  s.  8. 

VI    LYTTER    TIL 
PROFETENS    RØST 


Præsident  Faust 
forklarer  os, 
hvordan  vi  bliver 
lykkelige. 


Lykke 


PRÆSIDENT  JAMES  E.  FAUST 

Andenrådgiver  i  Det  Første  Præsidentskab 

Eftersom  vi  ikke  altid  ønsker  det,  som 
er  godt  for  os,  ville  det  ikke  gøre  os 
lykkelige  at  få  alle  vore  ønsker  opfyldt. 

Der  fortælles  om  en  vis  Ali  Hafed,  en 
velhavende  mand  i  det  gamle  Persien,  som 
ejede  megen  jord, 

En  gammel  præst  besøgte  Ali  Hafed  og 
fortalte  ham,  at  hvis  han  ejede  en  diamant 
på  størrelse  med  en  tommelfinger,  kunne 
han  købe  mange  flere  gårde.  »Hvis  du 
mellem  nogle  høje  bjerge  finder  en  flod, 
som  løber  gennem  hvidt  sand,  så  findes 
der  altid  diamanter  i  det  hvide  sand.« 

Ali  Hafed  sagde:  »Jeg  vil  drage  af  sted.« 

Så  han  solgte  sin  gård  og  drog  ud  for  at 
lede  efter  diamanter.  Efter  mange  års  søgen 
var  alle  pengene  brugt,  og  han  døde  som 
en  fattig  mand. 

I  mellemtiden  førte  den  mand,  som  havde 
købt  Ali  Hafeds  gård,  en  dag  sin  kamel  ud  i 
haven,  så  den  kunne  drikke,  og  da  dyret  stak 
sin  snude  ned  i  det  lave  vand,  fik  gårdejeren 
øje  på  et  mystisk  glimt  i  bækkens  hvide  sand. 
Han  stak  hånden  ned  og  fik  fat  i  en  sort  sten, 


som  skinnede  med  en  sær  glød. 
Inde  i  den  sorte  sten  lå  der  en 
diamant.  Ifølge  sagnet  var  det 
sådan,  at  man  fandt  den  gamle 
verdens  mest  værdifulde 
diamantmine. 

Hvis  Ali  Hafed  var  blevet  hjemme 
og  havde  gravet  i  sin  egen  kælder  eller 
hvor  som  helst  i  sine  egne  marker, 
i  stedet  for  at  rejse  rundt  i  fremmede 
lande,  hvor  han  sultede  og  mistede 
alt,  ville  han  havde  fundet  »rene 
diamantmarker«1 

Hvor  ofte  søger  vi  ikke  efter  lykken  et 
andet  sted  i  tid  og  rum,  i  stedet  for  her  og 
nu,  i  vores  eget  hjem  sammen  med  vores 
egen  familie  og  vore  venner? 

Lev  lykkeligt  hver  time,  hver  dag,  hver 
måned  og  hvert  år.  Den  gyldne  vej  til 
lykke  består  i  uselvisk  at  vise  kærlighed,  i 

Tilpasset  efter  »Vores  søgen  efter  lykke«,  Liahona, 
oktober  2000,  s.  2-8. 

NOTE 

1.  En  genfortælling  af  Russell  H.  Conwell,  Acres  of 
Diamonds,  1960,  s.  10-14. 

ILLUSTRATION:  BARBARA  KIWAK 


FÆLLESTID 


FAMILIE 


SHEILA  E.  WILSON 


»Familien  er  indstiftet  af  Gud«  (»Familien:  En  prokla- 
mation til  verden«,  Liahona,  oktober  1 998,  s.  24). 

Banaj,  aiga,  perhe,  famiglia,  rodina,  fjol- 
skylda,  familia,  csalad-a\\e  disse  ord  staves 
forskelligt,  men  de  betyder  det  samme  - 
FAMILIE!  Alle  familier  er  forskellige.  I  nogle  er  der 
mange  børn,  og  i  andre  er  der  få  børn  eller  ét  barn  eller 
slet  ingen  børn.  I  nogle  familier  bor  børn,  forældre,  bed- 
steforældre, tanter  og  onkler  sammen.  Nogle  børn  har 
to  forældre,  og  andre  har  kun  en  mor  eller  en  far.  Nogle 
børn  bor  hos  deres  bedsteforældre  eller  andre  voksne. 

En  vigtig  del  af  evangeliet  er,  at  man  viser  kærlighed 
til  sin  familie.  Man  kan  vise  sin  kærlighed  til  sine  foræl- 
dre ved  at  være  hjælpsom  og  lydig  (se  Ef  6:1).  I  skrif- 
terne står  der,  at  vi  skal  være  »gode  mod  hinanden, 
barmhjertige  og  tilgive  hinanden«  (se  Ef  4:32). 

Profeterne  lærer  os,  hvor  vigtig  familien  er.  Præsident 
Spencer  W  Kimball  (1895-1985)  har  sagt:  »Familie  er  den 
grundlæggende  enhed  i  Guds  rige  på  jorden«  (»Styrk 
familien  -  Kirkens  fundamentale  enhed«,  Den  danske 
Stjerne,  oktober  1978,  s.  76).  Præsident  Ezra  Taft  Benson 
(1899-1994)  har  sagt:  »Jeres  mest  betydningsfulde  ven- 
ner bør  være  jeres  egne  søskende  og  jeres  far  og  mor« 
(»Til  >den  stærke  og  stræbende  ungdom<«,  Stjernen, 
aprilkonferencen  1986,  s.  41).  Præsident  Gordon  B. 
Hinckley  har  sagt:  »De  største  glæder  i  livet  opleves 
under  lykkelige  familieforhold«  (»Jeg  tror«,  Stjernen, 
marts  1993,  s.  6). 

Vor  himmelske  Fader  har  indstiftet  familien  for  at 
bringe  os  lykke  og  for  at  berede  os  til  evigt  liv. 

Instruktioner 

Overfør  ovalen  på  side  L5  til  karton  eller  filt,  og  klip 
to  ovaler.  Træd  en  stor  nål  med  strikke-  eller  brodere- 
garn, og  bind  en  knude  for  enden.  Sy  karton-  eller  filt- 
stykkerne sammen  med  kastesting  (nålen  føres  nedefra 


og  op  gennem  stykkerne,  rundt  om  kanten  og  op  igen). 
Karton-  eller  filtstykkerne  sys  ikke  sammen  foroven  (se 
s.  L5).  Sæt  et  afbudskaberne  (eller  et  af  dine  egne  bud- 
skaber) ind  mellem  stykkerne.  Gør  en  god  gerning  for 
et  familiemedlem,  og  læg  derefter  karton-  eller  filtstyk- 
kerne på  hans  eller  hendes  seng. 

Forslag  til  fællestid 

1.  Forklar,  at  vor  himmelske  Fader  har  velsignet  os  med  en 
familie  for  at  hjælpe  os  til  at  vende  tilbage  til  ham.  Giv  børnene 
en  kopi  af  »Familien-.  En  proklamation  til  verden«  (se  Liahona, 
oktober  1998,  s.  24).  Fortæl  dem,  at  den  rummer  Herrens  lær- 
domme vedrørende  familien,  og  at  I  kommer  til  at  bruge  den 
hele  året.  Læs  det  første  afsnit  af  proklamationen,  og  lad  børnene 
lægge  mærke  til,  hvad  der  er  af  afgørende  betydning  i  hans  plan 
for  hans  børn.  Læs  sammen  de  første  to  linjer  af  afsnit  7  i  prokla- 
mationen. Hjælp  børnene  til  at  forstå,  at  »indstiftet  af  Gud«  bety- 
der, at  det  er  vor  himmelske  Faders  mening,  at  ægteskabet  og 
familien  skal  vare  evigt.  Skriv  følgende  sætninger  på  nogle 
sedler,  og  klip  hvert  ord  udfor  sig.  På  den  ene  side  af  tavlen 
sætter  du  i  tilfældig  rækkefølge  ordene  fra  det  første  afsnit.  På 
den  anden  side  sætter  du  på  tilsvarende  måde  ordene  fra  afsnit 
7.  Del  børnene  op  i  to  grupper.  Bed  et  barn  fra  hver  gruppe  om 
at  sætte  ordene  i  den  rigtig  rækkefølge,  samtidig  med  at  deres 
gruppe  gentager  sætningerne.  Bland  ordene  igen,  og  se,  om 

de  kan  gøre  det  uden  at  grupperne  gentager  sætningerne.  Bed 
børnene  om  at  beholde  deres  kopi  af  proklamationen,  så  de 
kan  bruge  den  hele  året. 

2.  Del  børnene  op  i  grupper.  Giv  hver  gruppe  en  sang  eller  en 
salme  om  hjemmet  og  familien.  Giv  dem  et  par  minutter  til  at  læse 
ordene,  så  de  kan  finde  forslag  til,  hvordan  vi  kan  vise  kærlighed. 
Lad  hver  gruppe  synge  deres  sang  eller  salme  og  derpå  fremlægge 
deres  forslag.  Lad  børnene  tegne  nogle  tegninger,  som  viser, 
hvordan  vi  kan  vise  kærlighed  til  vores  familie.  Lad  så  mange 
børn  som  muligt  forklare,  hvad  deres  tegning  forestiller.  Motivér 
børnene  til  at  vise  kærlighed  til  deres  familie  i  løbet  af  ugen.  • 


L4 


Jeg  elsker  dig! 


Du  er  den  bedste! 

TIL    SMÅ    VENNER 


Fars  velsignelse 


JANE  MCBRIDE  CHOATE 

Bygger  på  en  virkelig  begivenhed 


»Vi  tror,  at  en  mand  må  kaldes  af 
Gud  ved  profeti  og  håndspålæg- 
gelse af  sådanne,  som  har  myndig 
hed  dertil«  (Trosartiklerne  1:5). 


Katrine  sad  sammen  med 
sine  forældre  på  biskoppens 
kontor.  Biskoppen,  hans 
rådgivere  og  præsident  Bendtsen 
sad  og  talte  med  far  og  mor. 
Præsident  Bendtsen  var  medlem 
af  stavspræsidentskabet.  Farmor 
og  farfar  sad  der  også. 

Far  blev  indsat  som  ældsternes  kvorumspræsident 
i  wardet.  Katrine  på  fem  år  forstod  ikke,  hvad  det  ville 
sige  at  blive  indsat. 

Mor  havde  sagt,  at  når  nogen  blev  kaldet  til  en  stilling 
i  Kirken,  ønsker  vor  himmelske  Fader,  at  vedkommende 
får  en  særlig  velsignelse  af  dem,  som  har  præstedømmet. 

Far  sad  på  en  stol  midt  i  værelset.  »Far,  vil  du  være 
med  til  at  indsætte  mig?«  spurgte  han  farfar. 

Farfar  fik  tårer  i  øjnene.  »Det  ville  være  mig  en  ære,« 
sagde  han. 

Farfar  stillede  sig  i  kredsen  af  mænd  omkring  stolen, 
hvor  far  sad.  De  lagde  hænderne  på  fars  hoved. 

Katrine  så  mor  og  farmor  lukke  øjnene  og  lagde 
armene  over  kors.  Katrine  lukkede  også  øjnene  og 
lagde  armene  over  kors. 

Præsident  Bendtsen  bad  en  bøn,  men  den  var 


JS  anderledes  end  de  bønner,  som 

I  /    m  Katrine  var  vant  til  at  høre.  Han  bad 

vor  himmelske  Fader  om  at  velsigne 
hendes  far,  så  han  kunne  udføre 
sine  pligter. 

Da  velsignelsen  var  blevet  givet, 
sagde  alle  amen.  Katrine  sagde 
også  amen. 

Hendes  far  rejste  sig  og  tørrede 
tårerne  af  øjnene.  »Tak,«  sagde  han  til 
mændene.  »Jeg  vil  gøre  mit  yderste 
for  at  hjælpe  ældsterne  i  vores  ward.« 

Mændene  i  kredsen  gav  ham  alle  hånden. 
Katrine  satte  sig  i  stolen  og  lagde  armene  over  kors. 
»Jeg  er  klar,  far.« 

»Hvad  er  du  klar  til,  lille  skat?«  spurgte  far. 
»Jeg  vil  også  gerne  have  en  velsignelse,«  sagde 
Katrine. 

Hendes  forældre  så  på  hinanden.  De  andre  i  værelset 
smilede. 

»Det  er  en  god  ide,«  sagde  far.  »Du  skal  ikke  indsættes, 
men  du  kan  få  en  fars  velsignelse.«  Så  lagde  han  hænderne 
på  Katrines  hoved.  Han  velsignede  hende,  at  hun  måtte 
være  i  stand  til  at  vælge  det  rette  og  adlyde  sine  forældre. 
Da  velsignelsen  var  blevet  givet,  sagde  alle  amen. 

Katrine  rejste  sig  og  rakte  hånden  frem.  Far  gav 
hende  hånden.  Katrine  følte  sig  varm  og  lykkelig.  • 

Jane  McBride  Choate  er  medlem  afBig  Thompson  Ward  i  Loveland 
Stav  i  Colorado. 

»Familien  er  indstiftet  af  Gud.« 

»Lykke  i  familielivet  vil  med  størst 
sandsynlighed  opnås,  når  det  er  baseret 
på  Herren  Jesu  Kristi  lærdomme. « 


Se  Det  Første  Præsidentskab  og  De  Tolv  Apostles  Råd, 
»Familien:  En  proklamation  til  verden«,  Liahona, 
oktober  1998,  s.  24;  Stjernen,  januar  1996,  s.  102.  Denne 
proklamation  (katalognummer  35602  110,  35538  110  og 
35571  110)  kan  også  fås  hos  Kirkens  distributionscenter.« 

»Vellykkede  ...familier  bygges  på  og 
fastholdes  ved  tro,  bøn,  omvendelse 
[og]  tilgivelse. « 


"•tÉtøfe 


»Vellykkede  ...familier  bygges  på  og 
fastholdes  ved ...  respekt,  kærlighed, 
barmhjertighed,  arbejde  og  sunde 
fritidsbeskæftigelser. « 

Susanna 
Ståhle 


fra  Turku  i  Finland 


R  U  S  L^ 
D 


SVERIGE 


F  I  N  LA  NO 


Tatnpere 


Helsinki 


EEVA  STAHLE  OG  TIFFANY  E.  LEWIS 

Susanna  Ståhle  på  11  år  fra  Turku  i  Finland  er 
meget  modig.  Hun  har  gået  til  ridning,  siden 
hun  var  fem  år  gammel,  og  elsker  ridebane- 
springning. Hun  siger,  at  det  er  vigtigt  at  kunne  holde 
balancen  og  bedømme  hestens  gang.  Men  det  vigtigste 
er  at  have  modet  til  at  få  hesten  til  at  springe  over  for- 
hindringen. Hvis  rytteren  er  bange,  kan  hesten  mærke 

det  og  nægter  måske  at 
springe. 

Susanna  er  også 
modig  på  andre  områder. 
En  af  hendes  gode  ven- 
ner lærte  hende  at  ride 
på  forhindringsbane. 
Hendes  ven  ville  have,  at 
Susanna  skulle  deltage  i  konkurrencer  om  søndagen, 
men  det  sagde  Susanna,  at  hun  ikke  ville. 

Som  den  ældste  datter  i  familien  Ståhle  ved 
Susanna,  at  hun  må  være  et  godt  eksempel  for  sin  lille- 
bror Daniel  på  2  og  sine  søstre  Sofia  og  Emilia  på  hen- 
holdsvis 8  og  på  6  år.  Susanne  viser  fx  et  godt  eksempel 
ved  at  hjælpe  sin  mor  med  at  tilberede  aftensmaden. 
Men  for  Susanna  er  det  ikke  en  pligt.  Hun  kan  godt 
lide  at  lave  mad. 

»Jeg  lærer  noget  nyt  hver  uge,«  siger 
Susanna.  »Lasagne  er  en  af  mine  yndlingsret- 
ter.«  Susanna  siger,  at  hun  har  det  godt,  når 
hun  hjælper  sin  familie.  »Når  man  hjælper 
andre,  ser  man,  hvor  glade  de  bliver.  Man  bli- 
ver selv  lykkelig  og  ivrig  efter  at  gøre  mere.« 

Susanne  hjælper  også  til  med  at  passe 
sin  bror  Daniel.  Hun  siger,  at  han  meget 
hurtigt  kan  lave  et  stort  griseri.  En  dag 
besluttede  Daniel  at  »vaske«  alle  spejlene 
i  huset  og  sågar  sit  eget  hoved  med  fod- 
creme! Susanna  var  med  til  at  gøre  rent, 
og  det  tog  næsten  en  time. 


Fra  venstre:  Susanna,  Sofia,  Eeva,  Daniel, 
Mikael,  Emilia  og  Sven. 


Men  Daniel  griser  ikke  altid  til.  »Daniel 
holder  også  af  at  lytte  til  historier,  og  nogle 
gange  falder  han  i  søvn  i  min  favn,  når  jeg 
læser,«  siger  Susanna. 

Næst  efter  ridebanespringning  holder 
Susanna  af  at  sidde  i  sofaen  med  benene 
trukket  op  under  sig  og  læse  en  god  bog. 
Hun  holder  især  af  at  læse  spændingsbøger. 
Og  da  hun  var  to  år  gammel,  sad  hun  længe 
ad  gangen  og  lyttede  til  beretninger  fra 
Mormons  Bog.  Nu  skriver  Susanne  sine  egne 
historier.  Nogle  af  hendes  historier  er  så 
rørende,  at  de  far  hendes  mor  til  at  græde. 
Hun  elsker  at  skrive  om  ponyer  og  heste. 

Susannes  søster  Sofia  holder  af  at  male 
og  håber  en  dag  at  blive  kunstner.  Hun  vil 
gerne  havde  sine  malerier  udstillet  på  det 
lokale  bibliotek.  Hun  holder  også  af  at 
svømme  og  cykle.  Selv  om  hun  er  travlt 
optaget  af  sine  fritidsinteresser,  kan  hun 
stadig  finde  tid  til  at  lege  med  Daniel  og 
Emilia. 

Emilia  elsker  at  synge  og  spille  klaver. 
Hun  går  rundt  i  haven  og  op  på  bakken  bag 
deres  hus  og  synger  hele  vejen.  Hun  finder 


Familien  Ståhle  er 
sammen  om  at  dyrke 
haven  (herover),  stå 
på  ski,  lave  mad  og 
svømme.  De  hjælper 
Sofia  med  at  gøre 
sig  parat  til  at  blive 
døbt  ved  at  læse 
i  Mormons  Bog 
(herunder). 

Susanna  og  Daniel 
(herover)  nyder  at 
lære  historier  sam- 
men. Susanna  er  på 
besøg  i  templet  i 
Stockholm  (til  højre). 


selv  på  mange  af  de  sange,  hun  synger  - 
sange  om  vor  himmelske  Fader  og  Jesus. 

Familien  Ståhle  kommer  i  Turku  Andet 
Ward  i  Tampere  Stav  i  Finland.  Det  nær- 
meste tempel  ligger  i  Sverige.  Med  bil 
og  færge  tager  det  12  timer  at  nå  dertil. 
Men  i  år  2000  bekendtgjorde  Det  Første 
Præsidentskab,  at  der  skulle  bygges  et 
tempel  i  Helsinki.  Familien  Ståhle  glæder 
sig  til,  at  det  bliver  bygget  færdig!  Det 
kommer  kun  til  at  ligge  tre  timer  fra  deres 
hjem,  og  de  ved,  det  bliver  smukt.  »Vi  har 
billeder  af  vores  evige  familie  i  templet  i 
Stockholm,«  siger  Susanna.  »Jeg  vil  giftes 
i  templet.  Vores  primarylærer  har  forklaret 
os  om  templerne  og  om,  hvordan  vi  kan 
tjene  der.« 

Når  Susannas  forældre  tager  til  templet 
i  Sverige,  tager  de  ofte  kirkevideofilm  med 
tilbage,  som  familien  ser  til  familieaften. 
Familien  Ståhle  holder  også  af  at  stå  på  ski, 
løbe  på  skøjter  og  at  svømme  i  søen  ved 
siden  af  deres  hus.  De  nyder  at  lave  mad 
sammen,  og  Susannas  storebror  Mikael  på 
17  laver  en  særlig  dessert  -  chokoladekage 
med  flødeskum. 

Susannas  yndlingssalme  er  »Tjenere 
for  Himlens  Konge«  (Salmer  og  sange,  nr. 
164),  som  hun  har  lært  i  Primary.  Hun  ser 
op  til  Mikael,  som  tager  på  mission,  når 
han  bliver  hjemsendt  fra  hæren. 

Susannas  mor  Eeva  tilsluttede  sig  Kirken 
1989,  inden  Susanna  blev  født.  Søster 
Ståhle  havde  en  god  ven,  som  var  medlem 
af  Kirken,  men  de  talte  aldrig  om  religion, 
førend  søster  Ståhles  søster  blev  indblandet 
i  en  alvorlig  trafikulykke.  Kort  efter  gik  søs- 
ter Ståhle  med  sin  ven  i  kirke.  Hun  følte 
med  det  samme,  at  hun  var  kommet  hjem. 


Hun  blev  døbt  en  måned  senere,  og 
Susannas  far  Sven  blev  døbt  et  par  år 
senere. 

Nu  hjælper  Susanna  og  hendes  familie 
Sofia  med  at  gøre  sig  parat  til  dåb.  Familien 
hjælper  blandt  andet  Sofia  ved  at  invitere 
missionærerne  hjem  til  sig.  Sofia  gør  sig 
også  klar  ved  at  læse  i  Mormons  bog,  hvil- 
ket er  et  mål,  hun  har  sat  sig  selv. 

Susanna  kan  stadig  huske  den  gode 
følelse,  hun  havde,  da  hun  blev  døbt.  En 


uge  før  dåben  havde  hun  en  drøm,  hun 
husker  ganske  tydeligt.  I  drømmen  så  hun 
et  stort  bjerg  foran  sig  og  en  sti,  som  førte 
helt  op  til  bjergets  top.  Hun  så  også  en 
anden  sti,  som  førte  op  langs  siden  af  bjer- 
get, men  virkede  godt  oplyst.  Hun  valgte 
stien  langs  siden  og  så,  at  hun  var  omgivet 
af  et  tæt  mørke.  Hun  følte  sig  ked  af  det, 
og  vendte  om. 

»Nogle  gange  vælger  vi  den  forkerte 
sti,«  siger  hun,  »men  vi  kan  altid  vende  om 
og  finde  vejen  til  vor  himmelske  Fader.« 
Susanna  har  mod  nok  til  altid  at  finde  vej!  i 

Eeva  Ståhle  er  medlem  af  Turku  Andet  Ward  i 
Tampere  Stav  i  Finland.  Tiffany  E.  Lewis  er  medlem 
af  Miami  Shores  Ward  i  Fort  Lauderdale  Stav  i 
Florida. 

En  lykkelig  familie 

amilien  er  meget  vigtig  for  vor  himmelske  Fader.  Han  skænker  mange 
velsignelser,  som  kan  gøre  familien  lykkelig.  Ved  at  spille  dette  spil 
kan  du  og  din  familie  erindre  nogle  af  disse  velsignelser. 


Instruktioner 

1.  Tag  denne  side  ud  afbladet,  klæb  den  på  et  stykke  karton  og  klip 
kortene  ud.  Læg  kortene  i  en  pose. 

2.  Efter  tur  trækker  I  et  kort  fra  posen,  ser  på  billedet  og  fortæller,  hvilken 
velsignelse  billedet  på  kortet  er  for  jeres  familie.  Fortsæt,  indtil  alle  kort  er 
blevet  trukket.  • 


ILLUSTRATION:  DAVID  MEIKLE 

FRA  PRÆSIDENT  HEBER  J.  GRANTS  LIV 

Mormons  Bog 

Hvor  mange  sider  læste 
du  i  går,  Heber? 


Heber  var  skuffet 
over,  at  han 
sandsynligvis  tabte 
væddemålet,  men 
han  blev  alligevel 
ved  med  at  læse  i 
Mormons  Bog.  Han 
læste  langsomt,  så 
han  bedre  kunne 
forstå,  hvad  han 
læste. 


\ 


TI 


Jeg  bliver  først  færdig 

Jeg  blev  oppe  det  meste  af 

natten  og  læste  150! 


Selv  om  Hebers  fætter 

var  kommet  hurtigst 

fra  start,  havde  han 

ikke  læst  en  side  siden. 

Heber  var  glad,  fordi 

han  havde  vundet 

handskerne.  Men  han 

var  endnu  mere  glad, 

fordi  han  havde  fået 

et  vidnesbyrd  om 

Mormons  Bog. 

Taget  fra  The  Presidents 
of  the  Church,  red. 
Leonard  J.  Arrington, 
1986,  s.  223-224. 

SÆRLIGE    VIDNER 


»Følg  mig« 


Vidste  du,  at  da 
ældste  Wirthlin  var 
dreng,  holdt  han  af 
at  tage  på  fisketure 
med  sin  far?  Her 
opfordrer  han  os  til 
at  lade  vore  synder 
ligge  og  følge  Jesus 
Kristus. 


ÆLDSTE  JOSEPH  B.  WIRTHLIN 

De  Tolv  Apostles  Kvorum 

Peter  og  Andreas  var  ved  at  kaste 
deres  garn  ud  i  Genesaret  Sø,  da  de 
så  Jesus  fra  Nazaret  nærme  sig.  Han 
så  dem  i  øjnene  og  sagde  de 
enkle  ord:  »Følg  mig.«  De 
to  fiskere  lod  »straks  gar- 
nene være  og  fulgte  ham« 
(se  Matt  4:18-22). 


fÉtojBs^ 


Har  du  nogen  sinde  tænkt  over,  hvordan 
det  må  have  været  at  leve  på  Frelserens  tid? 
Hvis  du  havde  været  der,  ville  du  så  have 
givet  agt  på  hans  opfordring:  »Følg  mig«? 

Måske  ville  et  mere  realistisk  spørgsmål 
være:  »Hvis  Frelseren  kaldte  på  dig  i  dag, 
ville  du  så  være  lige  så  villig  til  at  lade  dit 
garn  ligge  og  følge  ham?«  Jeg  er  overbevist 
om,  at  mange  ville. 

Men  for  andre  er  det  måske  ikke  en  let 
beslutning.  Nogle  har  opdaget,  at  garn  - 
ifølge  deres  natur  -  undertiden  er  svære 
at  rive  sig  løs  fra. 

Garn  findes  i  mange  størrelser  og 
udformninger.  Et  garn  kan  være  vores 
arbejde,  vores  hobby,  vore  fornøjelser  og 
mere  end  noget  andet  vore  fristelser  og 
synder.  Kort  sagt  kan  et  garn  være  hvad 
som  helst,  der  drager  os  bort  vores  forhold 
til  vor  himmelske  Fader  og  fra  hans  gen- 
oprettede kirke. 

Hvordan  følger  vi  Frelseren?  Ved  at 
adlyde  ham.  Han  og  vor  himmelske  Fader 
har  givet  os  befalinger  -  ikke  for  at  straffe 
eller  plage  os  -  men  for  at  hjælpe  os  til  at 
nå  til  en  fylde  af  glæde,  både  i  dette  liv  og 
i  de  kommende  evigheder. 

Men  når  Skaberen  af  havene,  jorden 
og  himlen  kalder:  »Følg  mig!«  bør  vi 
lade  de  indfiltrede,  verdslige  garn 
ligge  og  følge  i  hans  fodspor.  # 


Fra  en  tale,  holdt  ved  aprilkonferencen 
2002. 

Føl  Herrens  kærlighed  ved 
at  udøve  tro 

Udvælg  under  bøn  og  læs  de 
skriftsteder  og  lærdomme  fra 
dette  budskab,  som  opfylder 
behovene  hos  søstrene  på  din  kreds. 
Fortæl  dem  om  dine  egne  erfaringer, 
og  bær  vidnesbyrd.  Bed  dem,  du 
underviser,  om  at  gøre  det  samme. 

Hvordan  kan  vi  trække  på  troens 
kraft? 

Alma  32:28:  »Hvis  I  giver  plads  til, 
at  en  sædekorn  kan  sås  i  jeres  hjerter 
...  vil  I  begynde  at  sige  til  jer  selv:  Det 
må  sandelig  være  en  god  sæd  ...  thi 
det  begynder  at  fylde  min  sjæl,  ja,  det 
begynder  at  oplyse  min  forstand,  ja, 
det  begynder  at  blive  mig  behageligt.« 

Ældste  Joseph  B.  Wirthlin  fra  De 
Tolv  Apostles  Kvorum:  »Tro  er  til 
stede,  når  fuldstændig  tillid  til  det, 
som  vi  ikke  kan  se,  kombineres  med 
gerninger,  som  fuldstændig  er  i  over- 
ensstemmelse med  vor  himmelske 
Faders  vilje  ...  Kun  når  vores  tro  er  i 
harmoni  med  vor  himmelske  Faders 
vilje,  bliver  vi  i  stand  til  at  modtage  de 
velsignelser,  vi  søger«  (»Mon  han  så  vil 
finde  troen  på  jorden?«  Liahona, 
november  2002,  s.  83-84). 

Ældste  Dallin  H.  Oaks  fra  De  Tolv 
Apostles  Kvorum:  »At  udøve  tro  på 
Herren  Jesus  Kristus  er  altid  underlagt 
himlens  orden,  Herrens  godhed  og 
vilje  og  visdom  og  tidsplan.  Det  er 
derfor,  vi  ikke  kan  have  sand  tro  på 


Herren  uden  også  at  have  fuld- 
stændig tillid  til  Herrens  vilje  og 
Herrens  tidsplan«  (»Tro  på  Herren 
Jesus  Kristus«,  Stjernen, 
juli  1994,  s.  97). 

Eliza  R.  Snow 
(1804-1887),  tidligere 
præsidentinde  for 
Hjælpeforeningen : 
»Tro  [er]  energi ... 
Vi  må  være  energiske« 
(fra  referatet  af  et  møde 
i  Hjælpeforeningen  i  Morgan  Stav 
i  Utah  den  29.  juli  1882). 

På  hvilke  måder  kan  vi  føle  Herrens 
kærlighed  ved  tro? 

Helaman  5:47:  »Fred,  fred  være 
med  jer  på  grund  af  jeres  tro.« 

Bonnie  D.  Parkin,  Hjælpeforeningens 
præsidentinde:  »Når  vi  øver  tro  på 
Herren,  lærer  vi  at  forlade  os  på, 
at  hans  løfter  til  os  bliver  opfyldt.  Vi 
nærer  tillid  til,  at  vi  ikke  overlades 
til  os  selv,  for  Herren  giver  os  styrke. 
Hans  fred,  som  overgår  al  forstand, 
fylder  vores  sjæl.  Søstre,  søg  først  tro 
på  Frelseren.« 

Ældste  Richard  G.  Scott  fra  De 
Tolv  Apostles  Kvorum:  »Søg  ikke 
efter  et  liv  fuldstændig  fri  for  ube- 
hag, smerte,  pres,  udfordringer  eller 
sorg,  for  det  er  de  midler,  en  kærlig 
Fader  benytter  sig  af  til  at  stimulere 
vores  personlige  vækst  og  forståelse. 


Som  skrifterne  gen- 
tagne gange  bekræf- 
ter, vil  du  blive 
hjulpet  i  takt  med,  at  du  udøver  tro 
på  fesus Kristus  ...  Tro  på  Kristus 
betyder,  at  vi  stoler  på  ham,  at  vi 
stoler  på  hans  belæringer.  Det  fører 
til  håb,  og  håb  leder  til  kærlighed, 
Kristi  rene  kærlighed,  denne  fred- 
fyldte følelse,  vi  mærker,  når  vi  ople- 
ver hans  omsorg,  hans  kærlighed  og 
hans  evne  til  at  helbrede  os  eller  til 
at  lette  vore  byrder  med  hans  hel- 
bredende kraft«  (»At  blive  helbredt«, 
Stjernen,  juli  1994,  s.  8). 

Ældste  Neal  A.  Maxwell  fra  De 
Tolv  Apostles  Kvorum:  »Vi  kan  sige: 
>Jeg  ved,  [Gud]  elsker  sine  børn,  men 
jeg  fatter  ikke  alle  tings  betydning< 
(1  Nephi  11:17).  Der  har  været  og  vil 
være  tidspunkter  i  ethvert  menneskes 
liv,  hvor  en  sådan  tro  bliver  det  vigtig- 
ste: Vi  ved  ikke,  hvad  der  sker  med  os 
eller  omkring  os,  men  vi  ved,  at  Gud 
elsker  os,  og  det  er  tilstrækkeligt  at 
vide  i  øjeblikket«  (»NotMy  Will,  But 
Thine«,  1988,  s.  119).  ■ 

IKKE 

KUN  MIG 


Under  rejsen 
til  Amerika 
blev  Nephi 
bundet  og  slået 
af  sine  brødre.  I 
sammenligning  med 
hans  problemer  vir- 
kede mine  små. 


Nephis  oplevelser  lærte  mig,  at 
det  ikke  kun  var  mig  -  alle  har 
problemer  Og  vi  kan  over- 
vinde dem. 

RENEÉ  HARDING 

Da  min  far  forlod  os,  og  mine  forældre 
blev  skilt,  var  jeg  knust.  Jeg  følte  mig 
svigtet.  Alt  ændrede  sig,  også  min 
holdning  og  indstilling  til  livet. 

Penge,  eller  mangel  på  samme,  blev  vores 
store  bekymring.  Mor  havde  to  job.  Da  min 
bedste  veninde  ville  have  mig  med  på  en  ind- 
købstur, var  jeg  for  flov  til  at  fortælle  hende, 
at  vi  knap  nok  havde  penge  til  mad  -  og  da 
slet  ikke  til  tøj. 

Da  min  mor  så,  hvor  nedtrykt  jeg  blev, 
lærte  hun  sig  selv  at  sy  og  syede  mig 
noget  tøj.  Hvor  gode  hendes  intentioner 
end  måtte  have  været,  var 
der  ikke  noget  af  tøjet, 
som  blev  særlig  vellykket. 
Hun  syede  mig  et  par  bukser, 
som  ikke  alene  var  for  korte,  men 
som  også  var  så  farvestrålende,  at  jeg 


blev  helt  flov.  Lige  så  lidt  som  jeg  havde  lyst  til 
at  have  dem  eller  noget  andet  af  mit  hjemme- 
syede  tøj  på,  lige  så  lidt  ønskede  jeg  at  såre 
mors  følelser. 

Jeg  husker  tydeligt,  at  en  af  de  mest  ydmy- 
gende oplevelser  i  mit  liv  var,  da  jeg  havde 
bukserne  på  i  skole.  Mike,  en  af  de  mest 
populære  fyre  på  skolen,  kunne  altid  finde  tid 
til  at  gøre  nar  ad  mit  hjemmesyede  tøj.  Den 
dag,  jeg  havde  bukserne  på,  gav  jeg  ikke  kun 
Mike,  men  også  alle  andre  noget  at  grine  ad. 

Hvor  slemt  det  end  stod  til  i  skolen,  så  var 
det  endnu  værre  derhjemme.  Eftersom  far 
var  rejst,  og  eftersom  mor  arbejdede  så 
mange  timer,  stod  mine  brødre  og  jeg  for  at 
passe  både  hus  og  have.  Skønt  vi  gjorde  vores 
bedste,  så  fik  vi  til  min  store  rædsel  anonyme 
sedler  om,  hvor  forfærdelig  vores  have  så  ud, 
og  hvilken  skændsel  vi  var  for  nabolaget.  Jeg 
måtte  give  dem  ret.  Vores  hus  og  have  var 
ikke  så  nydelig  som  de  andres.  Jeg  skammede 
mig  ved  at  invitere  venner  med  hjem. 

Da  jeg  begyndte  at  gå  til  tidlig  morgen- 
seminar, ændrede  forholdene  sig  -  til  det 
bedre.  Jeg  blev  præsenteret  for  en,  jeg  kunne 
relatere  til  -  en,  som  havde  større  problemer 

TIL  VORES  GAVN 

Nephi  sagde:  »Jeg 
anvendte  al  hellig 
skrift  på  os,  så  at 
den  kunne  blive  os 
tilgavn  og  lærdom« 
(1  Nephi  19:23). 


end  jeg.  Forskellen  var,  at  hvor  jeg  havde 
medlidenhed  med  mig  selv,  holdt  han  sig 
nær  Herren  og  nægtede  at  beklage  sig.  Den, 
jeg  taler  om,  er  Nephi. 

Min  seminarlærer,  søster  Mortensen,  påpe- 
gede, at  ingen  undgår  hjertesorg  og  smerte 
i  livet  -  end  ikke  Nephi.  Det,  som  gjorde 
Nephi  til  noget  særligt,  var,  at  han  aldrig  mi- 
stede håbet  eller  sit  vidnesbyrd,  mens  han 
kæmpede  med  det  ene  problem  efter  det 
andet.  Nephi  fik  mig  til  at  indse,  at  mit  største 
problem  ikke  var  mine  forældres  skilsmisse 
eller  mine  farvestrålende  bukser  eller  noget 
andet,  som  jeg  ikke  var  herre  over.  Mit  største 
problem  var  min  indstilling,  og  den  er  jeg 
selv  herre  over. 

Nephis  familie  kom  ud  for  store  omvælt- 
ninger. Nephis  brødre  var  utilfredse  med, 
at  deres  far  havde  ført  dem  bort  fra  deres 
hjem  og  ejendom  og  begyndte  at  knurre  og 
beklage  sig.  Nephi  derimod  bad  om  at  måtte 
forstå.  «^ ■— — _ 

Nephis  brødre 
lod  mange  af  deres 
frustrationer  gå  ud 
over  ham.  De  slog 
ham  med  en  stok, 


EN  ALDRIG 
SVIGTENDE 
VEJLEDNING 

»De  hellige  skrifter 
[er]  en  aldrig  svig- 
tende vejledning  i 
vores  liv,  Bliv  fortrolig  med  de  lek- 
tier, skrifterne  lærer  os.  Læs  bag- 
grunden for  Mesterens  lignelser  og 
profeternes  formaninger.  Studér 
dem,  som  om  de  hver  især  talte  til 
dig,  for  det  er  sandheden. « 

Præsident  Thomas  S.  Monson, 
førsterådgiver  i  Det  Første  Præsidentskab, 
»Tid  til  at  vælge«,  Stjernen,  juli  1995,  s.  99. 


bandt  ham  med  reb  og  planlagde  endog  at 
slå  ham  ihjel.  Da  jeg  hørte,  hvor  voldelige  de 
var  over  for  Nephi,  indså  jeg,  hvor  ligegyldige 
Mike  og  de  andre  bøller  i  mit  liv  var.  Det  for- 
underlige er,  at  hvor  jeg  kun  følte  foragt  for 
dem,  som  behandlede  mig  dårligt,  så  var 
Nephi  tålmodig  og  kærlig  og  »tilgav  oprigtigt 
alt  det,  de  havde  gjort«  (1  Nephi  7:21). 

Selv  om  de  fleste  af  mine  venner  undlod 
at  nævne  min  families  situation,  var  der  en  af 
dem,  som  ringede  og  sagde,  at  hendes  mor 
ikke  længere  syntes,  at  hun  skulle  være  ven 
med  mig.  Hendes  mor  sagde,  at  mennesker 
som  mig,  der  kom  fra  problemfyldte  familier, 
var  en  dårlig  indflydelse.  Jeg  brast  i  gråd, 
siden  var  der  mange  nætter,  hvor  jeg  græd 
mig  i  søvn. 

Nephi  indrømmer  også,  at  han  græd  sig 
i  søvn.  Han  sagde:  »Mine  øjne  væder  min 
hovedpude  om  natten«  (2  Nephi  33:3). 
Forskellen  var,  at  om  dagen  bad  Nephi  uop- 
m^ mmmmmmmmmamm     hørligt  for  sin  familie,  hvil- 
ket aldrig  var  faldet  mig  ind, 
fordi  jeg  var  for  optaget  af 
at  svælge  i  min  selvmedli- 
denhed. 

Skønt  Nephi  kom  fra  en 
familie  med  mange  proble- 
mer, forblev  han  trofast. 
Han  taklede  sin  smerte  og 
sine  kvaler  ved  at  forlade 
sig  på  vor  himmelske  Fader. 
Nephi  blev  aldrig  forledt 
af  Satan  til  at  tro,  at  vor 
himmelske  Faders  kærlig- 
hed kunne  måles  ud  fra, 
hvor  megen  fremgang  han 
havde.  Nephi  beviste,  at 
skønt  vi  ikke  altid  kan  fra- 
vælge modgang,  kan  vi  altid  vælge,  hvordan 
vi  vil  reagere  på  disse  problemer.  ■ 

Reneé  Harding  er  medlem  af  Sugar  Land  Første 
Ward  i  Houston  Søndre  Stav  i  Texas. 

Den  bedste  tid 


Fjernsynet  var  en  af  de  20.  århundredes  store  opfin- 
delser, men  i  vore  dage  udgør  det  i  nogen  grad 
en  fare.  Vi  må  ikke  alene  undgå  at  se  underlødige 
udsendelser,  vi  må  også  være  påpasselige  med,  hvor 
megen  tid  vi  bruger  på  at  se  tv. 

Megen  af  den  tid,  vi  tilbringer  foran  fjernsynet,  kunne 
bruges  på  andre  måder.  Eleverne  i  Juan  Chacons  seminar- 
klasse i  Itzaes  Ward  i  Mérida  Stav  i  Mexico  foreslår  følgende 
gode  gerninger,  man  kan  gøre  i  stedet  for  at  sætte  sig  foran 
tv-apparatet. 

•*  Tal  med  dine  familiemedlemmer  eller  venner. 
•*  Studér  skrifterne. 
•»  Dyrk  sport  eller  spil  et  brætspil. 
■*•  Lav  dine  lektier. 
•«■  Besøg  nogle  mindre  aktive  på  din  alder  i  din 

menighed. 
"*  Planlæg  en  aktivitet  med  dine  venner. 


•*■  Gør  en  god  gerning  for  en  eller  anden. 

•*  Læs  et  af  Kirkens  blade  eller  en  god  bog. 

•*■  Lyt  til  opløftende  musik. 

■*  Tag  en  lur. 

■*  Skriv  breve  til  venner  eller  missionærer. 

•»  Skriv  i  din  dagbog. 

•*■  Tag  dine  mindre  søskende  med  på  legepladsen  eller 

gå  en  tur  med  dem. 
•>  Spørg  dine  forældre  eller  dine  bedsteforældre  om 

deres  barndom. 
•*■  Få  en  ny  hobby. 

•>  Lær  nogle  mesterskriftsteder  udenad. 
•>  Gå  en  tur,  eller  dyrk  en  anden  form  for  motion. 
•fr  Vær  med  til  at  lave  aftensmaden,  eller  ryd  op  i  huset 

eller  udenfor. 
■*■  Udfør  et  stykke  frivilligt  arbejde  på  et  bibliotek,  en 

skole  eller  et  sygehus.  ■ 


ILLUSTRATION,  DON  SEEGMILLER 

Hvordan  kan  jeg  bevare  et  nært  forhold  til  min  far, 
når  nu  vi  begge  har  så  travlt? 

Svarene  er  ment  som  en  hjælp  og  vejledning  og  er  ikke  en  officiel 
udtalelse  om  Kirkens  lære. 


LIAHONA 


D 


et  tager  tid  og  kræver  energi  at 
opbygge  eller  styrke  et  forhold. 
Med  alt  det,  der  lægger  beslag  på 
din  tid,  er  det  ikke  sandsynligt,  at  dit  og  dine 
forældres  tidsskema  passer  sammen,  så  I  kan 
tilbringe  tid  sammen  -  medmindre  du  og 
dine  forældre  er  villige  til  at  planlægge  for 
at  få  det. 

Du  kan  begynde  at  opbygge  et  bedre  for- 
hold ved  at  tale  om  det.  Hvis  din  far  ved,  at 
du  gerne  vil  tilbringe  mere  tid  sammen  med 
ham,  vil  han  sandsynligvis  gøre  alt,  hvad  han 
kan,  for  at  finde  tid  til  det.  Men  det  betyder, 
at  du  også  må  være  fleksibel.  Den  eneste  tid, 
du  er  herre  over,  er  din  egen.  Så  hvis  jeres 
tidsskemaer  ikke  passer  sammen,  bliver  du 
måske  nødt  til  at  ofre  noget,  som  er  vigtigt 
for  dig,  for  at  du  kan  være  sammen  med 
din  far. 

Den  gode  nyhed  er,  at  du  gerne  vil  bevare 
et  nært  forhold  -  eller  få  et  endnu  tættere  for- 
hold -  til  dine  forældre.  Mange  unge  er  ikke 
klar  over,  hvor  vigtigt  dette  forhold  er,  og  at 


De  indbyrdes  forhold  i 
familien  kan  vare  evigt. 
Disse  forhold  bør  være 
vigtigere  end  alle 
andre. 

Det  tager  tid  at 
opbygge  et  forhold. 
Vær  tilstrækkelig  fleksi- 
bel til  at  afse  tid  til  din 
familie. 

Tal  med  din  far.  Hvis 
han  ikke  ved,  at  du 
gerne  vil  tilbringe  mere 
tid  sammen  med  ham, 
kan  han  ikke  være  med 
til  at  løse  problemet. 

Vær  med  til  familiebøn, 
familieaften,  familiestu- 
dium af  skrifterne  og 
andre  familieaktiviteter. 

Anstreng  dig  for  at 
finde  tid,  hvor  l  kan 
være  sammen.  Planlæg 
aktiviteter  på  forhånd, 
så  I  får  det  meste  ud 
af  tiden. 


de  har  et  ansvar  for  at  gøre,  hvad  de  kan,  for 
at  styrke  det.  Nogle  af  Kirkens  unge  tænker: 
»Min  familie  er  der  altid,  så  jeg  vil  hellere  være 
sammen  med  vennerne  nu.«  Men  hvis  du  ikke 
lader  din  familie  komme  i  første  række,  har 
du  dem  måske  ikke  hos  dig  for  evigt. 

Der  er  ikke  nødvendigvis  noget  dårligt 
ved  at  have  venner  eller  ved  at  dyrke  sport  og 
andre  hobbyer.  Men  familien  er  evig.  Det  er 
popularitet  ikke. 

Når  du  prøver  at  finde  mere  tid  til  at  være 
sammen  din  far  eller  et  hvilket  som  helst 
andet  medlem  af  familien,  så  lad  dig  ikke 
distrahere  af  andre  aktiviteter,  som  måske 
virker  tilforladelige,  men  som  ikke  er  lige 
så  vigtige  som  forholdet  til  familien. 

Her  følger  nogle  forslag  fra  læserne,  som 
kan  hjælpe  dig  til  at  styrke  dit  forhold  til 
din  far: 

Find  tid  sammen 

Det  er  vigtigt  at  tilbringe  tid  sammen  jævn- 
ligt, også  selv  om  det  kun  er  fem  minutter  om 
dagen.  Bliv  ikke  væk  fra  familiebøn,  familie- 
studium af  skrifterne  eller  familieaften.  Bliv 

ikke  væk  fra  andre  familieaktiviteter, 
heller  ikke  måltiderne.  Tag  med  din 
far,  når  han  udfører  sine  ærinder. 
Planlæg  at  gøre  noget  sammen  ugent- 
ligt. Skriv  det  i  kalenderen,  når  I  plan- 
lægger tid  sammen,  så  ingen  af  jer 
glemmer  det. 

Når  I  har  fundet  tid 

Tal  sammen,  fortæl  vittigheder,  spil 
et  spil,  fortæl  om  jeres  yndlingsskrift- 
steder,  bed  sammen,  fortæl  om  noget, 
du  har  læst  i  et  af  Kirkens  blade,  eller 


om  noget,  du  har  lært  i  seminar  eller 
i  skolen,  bed  om  hans  mening  eller  et 
godt  råd  vedrørende  de  problemer, 
du  står  over  for  osv. 

Når  der  ikke  er  tid 

Find  ud  af,  hvornår  det  ville  være 
i  orden  at  ringe  til  ham  på  arbejdet  et 
par  minutter  og  fortælle  ham  lidt  om 
din  dag.  Læg  nogle  sedler  til  din  far  på 
hans  hovedpude,  i  badeværelset  eller 
på  sofaen.  Bed  om  hjælp  til  at  styrke 
jeres  forhold. 


LÆSERNE 

Det  drejer  sig  i  bund  og 
grund  om  at  finde  tid.  Jeg 
glemmer  aldrig  den  tid,  jeg 
havde  sammen  med  min 
far.  Uanset  om  vi  er  sammen 

med  vores  far  lidt  eller  meget,  er  tid 

afgørende  for  forholdet. 

Ældste  Frank  Maea,  21, 

Baguio-missionen  i  Filippinerne. 

Kærlighed  kræver  ofre.  Hvis  du  vil 
have  et  bedre  forhold  til  din  far, 
må  du  ofre  noget  af  den  tid,  du  er 
sammen  med  dine  venner,  eller 
give  afkald  på  nogle  aktiviteter. 

Lindsay  Powell,  1 4,  Evergreen  Ward, 

Golden  Stav  i  Colorado. 

Jeg  elsker  min  far,  og  jeg  kan  ofre  mig  ved  fx  at 
holde  øje  med,  hvornår  han  kommer  hjem,  så  jeg 
kan  tale  med  ham.  Til  familieaften  eller  andre 
familieaktiviteter  kan  jeg  fortælle  ham,  hvad  jeg 
føler  for  ham.  Jeg  kan  lægge  små  sedler  til  ham 
på  hans  skrivebord  derhjemme  eller  ringe  til  ham 
i  frokostpausen  på  arbejdet. 
Marie  Fortid  Sophia  Francois,  14, 
Fréres  Ward,  Port-au-Prince  Stav  i  Haiti. 

Vi  må  øve  os  i  at  tale  åbent  med  hinanden  for 
at  få  et  nært  forhold  til  hinanden.  Vi  må  også 
bede  familiebøn  hver  dag.  Tal  åbent  med  din 
far.  Deltag  i  familieaktiviteter  og  familieaften. 

Ældste  Su'  Tulimanu  jun.,  21, 
Apia-missionen  i  Samoa. 

Min  far  har  også  travlt,  men  vi  udveksler  vore 
daglige  oplevelser  ved  morgenmaden.  Mindst  en 
gang  om  ugen  holder  vi  familieråd.  Vi  har  familie- 
bøn. Vi  fortæller  også  hinanden  om  artikler  fra 
Kirkens  blade.  Selv  om  vi  ofte  er  væk  fra  hinan- 
den, har  jeg  lært  meget  af  ham,  og  jeg  beder 
om,  af  Herren  vil  velsigne  os,  af  vi  kan  være  en 
åndelig  familie. 
Jenirée  M.  Rodriguez  Hernandez,  15, 
Las  Colinas  Gren,  El  Tigre-distriktet  i  Venezuela. 


Tår  verdens 
[påvirkninger 
')±.    H  begynder  at 
presse  på,  så  er  det 
altfor  ofte  det  for- 
kerte, som  får  første- 
prioritet. Så  er  det  let 
at  glemme  det  grund- 
læggende formål  med 
livet.  Satan  har  et 
magtfuldt  middel 
mod  gode  mennesker. 
Det  er  distraktion. 
Han  ønsker,  at  gode 
mennesker  fylder 
livet  med  >gode  ting<, 
så  der  ikke  er  plads 
til  de  afgørende  ting. 
Er  du  nogen  sinde 
ubevidst  blevet  fanget 
i  denne  fælde?« 

Ældste  Richard  G.  Scott  fra 
De  Tolv  Apostles  Kvorum, 
»Det,  som  kommer  først«, 
Liahona,  juli  2001,  s.  7. 


Siden  jeg  var  en  lille  pige,  har  jeg  været  med  min 
far,  når  han  udførte  sine  forskellige  ærinder. 
Somme  tider  følger  han  min  søster  og  mig  i  skole, 
og  så  snakker  vi  om  forskellige  ting.  Vi  planlæg- 
ger at  »gå  ud  sammen«,  vi  tager  på  indkøb  som 
familie,  og  vi  ringer  ofte  til  hinanden  derhjemme 
eller  på  arbejdet. 

Patricia  Maria  del  Carmen  Fuenfes  Rodriguez,  12, 
Panorama  Ward,  Guatemala  City  Mariscal  Stav  i 
Guatemala. 

Afsæt  mindst  én  ugentlig  aften  til 
dig  og  din  far.  Spil  nogle  spil. 
Søndag  er  en  god  dag  at  foretage 
sig  noget  stille  sammen.  Prøv  at 
lære  din  far  bedre  at  kende.  Find 

ud  af,  hvad  han  holder  af.  Gør  noget  godt  for 

ham,  lav  fx  morgenmad  til  ham. 

Jessica  Lee  Jensen,  1 2,  Alpine  1 0.  Ward, 

Alpine  Stav  i  Utah. 


HVAD  MENER  DU? 

Kære  unge  læser:  Send  os  dit  svar  på  nedenstå- 
ende spørgsmål  sammen  med  oplysninger  om 
navn,  alder  samt  ward  og  stav.  Vedlæg  også  et 
billede,  som  er  4x5  cm  eller  større,  af  dig  selv. 
Questions  and  Answers  03/04 
Room  2420,  50  East  North  Temple  Street 
Salt  Lake  City,  UT  841 50-3220,  USA 
cur-liahona-imag@ldschurch.org 
Svar  senest  den  15.  marts  2004. 


SPØRGSMÅL 


»Jeg  elsker  evangeliet,  men  er  skrækslagen  for  at 
tale  med  andre  om  det.  Hvordan  kan  jeg  over- 
vinde min  frygt?«  I 

•  Vore 


evige  valg 

Som  der  står  i  Nephis  Anden  Bog  26:27-28,  33  må  hver 

af  vor  himmelske  Faders  børn  have  mulighed  for  frit 

at  vælge  lydighedens  og  lykkens  sti. 


ÆLDSTE  EMMANUEL  A.  KISS! 

Halvfjerdser-områdeautoritet 
Det  Vestafrikanske  Område 

I  følge  Johannes' 
Åbenbaring  var 
der  krig  i  him- 
len. »Mikael  og  hans 
engle  gik  i  krig  med  dra 
gen,  og  dragen  og  dens 
engle  tog  kampen  op,  men 
kunne  ikke  stå  sig,  og  de  havde 
ikke  længere  deres  plads  i  himlen.  Den 
blev  styrtet,  den  store  drage,  den  gamle 
slange,  som  hedder  Djævelen  og  Satan,  og 
som  forfører  hele  verden  -  styrtet  til  jor- 
den, og  dens  engle  blev  styrtet  ned  sam- 
men med  den«  (Ab  12:7-9). 

Hvad  kunne  dog,  spørger  vi,  være  årsag 
til,  at  der  blev  krig  i  himlen?  Hvad  kunne 
dog  give  anledning  til  en  sådan  fjendtlighed 
blandt  Guds  børn? 

Oprør  giver  ofte  anledning  til  krig.  Vor 
himmelske  Fader  har  givet  alle  sine  børn 
mulighed  for  at  vælge  lydighedens  sti,  som 
fører  til  evig  lykke.  Men  nogle  vælger 


tilsyneladende  egennyttighe- 
dens sti  uden  hensyn  til 
andres  handlefrihed. 

Esajas  lærer  os,  at 
Lucifer,  deres 
leder,  i  sit  hjerte 
havde  sagt:  »Højt 
over  Guds  stjerner  rej- 
ser jeg  min  trone  . . .  Jeg 
stiger  op  over  skybankerne, 
gør  mig  lige  med  den  Højeste« 
(Es  14:13-14).  Lucifer  sagde  til  alles 
Fader:  »Jeg  vil  forløse  hele  menneskehe- 
den, så  ikke  en  eneste  sjæl  skal  fortabes,« 
og  befalede:  »Giv  mig  derfor  din  ære« 
(Moses  4:1). 

Muligheden  for  ot  vælge 

Vor  Faders  plan  krævede,  at  hans 
åndelige  børn  skulle  sendes  til  jorden, 
hvor  de  kunne  blive  vejledt  af  en 
Mesterlærer,  som  kunne  udgøre  et  fuld- 
komment forbillede,  som  de  kunne 
vælge  at  følge  (se  Abraham  3:24-28). 
I  overensstemmelse  med  denne  plan 


Læren  om,  at 
alle  må  have 
muligbedfor 
at  kende  og  vælge 
det  evige  livs  sti,  gen- 
tages gennem  bele 
Mormons  Bog.  Dette 
budskab  er  også 
blevet  gentaget  i 
vore  dage. 

sagde  Guds  førstefødte  Søn:  »Fader,  ske  din  vilje,  og  din 
være  herligheden  evindelig«  (Moses  4:2).  Jesus  Kristus 
blev  udvalgt  til  at  være  læreren,  forbilledet  og  i  sidste 
ende  Frelseren  for  hele  menneskeheden,  som  skulle 
leve  på  jorden. 

I  den  efterfølgende  krig  blev  en  tredjedel  af  vor 
himmelske  Faders  åndelige  børn  nedstyrtet 
sammen  med  Lucifer.  De  andre  to  tredjedele 
bestod  deres  første  prøvestand  og  fik  derved 
mulighed  for  at  gå  videre  ved  at  følge  frelses- 
planen. Det  er  til  disse,  som  Herren  gennem 
Adam  og  Eva  har  sagt:  »Bliv  frugtbare  og  tal- 
rige, opfyld  jorden,  og  underlæg  jer  den« 
(1  Mos  1:28). 

Desværre  mister  nogle  af  vor  himmelske 
Fader  børn,  som  kommer  til  jorden,  den 
igangværende  krig  mod  Satan  på  jorden. 
Andre  vedbliver  med  at  følge  Jesus  Kristus  og 
sejrer  over  den  onde.  Men  det  er  vor  Faders 
vilje,  at  alle  har  mulighed  for  at  træffe  dette 
valg,  og  alle  far  deres  løn,  efter  hvordan  de 
anvender  deres  handlefrihed.  »Se,  Herren 
anser  alt  kød  lige;  den,  der  er  retfærdig,  finder 
nåde  for  Gud,«  skrev  Nephi.  Men  han  tilføje- 
de, at  når  mennesker  forkaster  hvert  af  Guds  ord  og  er 
langt  fremme  i  ugudelighed,  er  de  rede  til  at  føle  »Guds 
vrede  ...  på  dem  i  fuldt  mål«  (1  Nephi  17:35). 

Omsorg  for  alle  hans  børn 

Hvad  med  dem,  som  ikke  har  hørt  Guds  ord  i  dette  liv? 
Er  der  noget  håb  for  dem? 

Ja.  Vor  himmelske  Fader  har  i  sin  grænseløse  kærlighed 
og  barmhjertighed  sørget  for  en  måde,  hvorpå  alle  hans 
børn  kan  lære  hans  lærdomme  at  kende  og  vælge  at  følge 
ham.  Salmisten  skrev  med  profetiske  indsigt,  at  alle  ville  få 
mulighed  for  at  tro  og  blive  frelst:  »Herren  har  kundgjort 
sin  frelse,  for  folkenes  øjne  har  han  åbenbaret  sin  retfær- 
dighed. Han  har  husket  på  sin  godhed  og  sin  trofasthed 
mod  Israels  hus.  Hele  den  vide  jord  har  set  vor  Guds 
frelse«  (SI  98:2-3). 


e,  som  i  det 
førjordiske 
råd  »råbte 
af  fryd«,  da  de  hørte 
om  vor  Faders  plan, 
får  endnu  engang 
mulighed  for  at 
juble,  når  de  modta- 
ger evangeliet  ved 
Guds  og  hans  Søns, 
fesu  Kristi,  kraft. 


Den  opstandne  Herre  Jesus  Kristus  sagde  til  apostlene: 
»Gå  ud  i  alverden  og  prædik  evangeliet  for  hele  skab- 
ningen. Den,  der  tror  og  bliver  døbt,  skal  frelses«  (Mark 
16:15-16).  Gennem  et  belærende  syn  til  sin  apostel  Peter 
slog  Herren  fast,  at  evangeliets  glædelige  budskab  ikke 
måtte  forholdes  nogen  af  vor  himmelske  Faders  børn  (se 
ApG  10:9-16).  »Nu  forstår  jeg,  at  Gud  ikke 
gør  forskel  på  nogen,«  sagde  Peter.  »Men  at 
han  i  et  hvilket  som  helst  folk  tager  imod 
den,  der  frygter  ham  og  øver  retfærdighed« 
(ApG  10:34-35). 

Præsident  Joseph  F.  Smith  (1838-1918)  så 
i  et  syn,  at  de,  som  dør  uden  mulighed  for  at 
høre  om  evangeliet  i  dette  liv,  får  evangeliet 
forkyndt  for  sig  i  åndeverdenen.  Der  bliver 
de  undervist  i  alle  »evangeliske  principper, 
det  [er]  nødvendigt  for  dem  at  kende,  for  at 
de  [kan]  blive  dømt  på  legemet,  som  men- 
nesker dømmes,  men  leve  i  ånden,  som 
Gud  lever«  (L&P  138:34). 


Andre  vidner 

Denne  lære  om,  at  alle  skal  have  mulig- 
hed for  at  kende  og  vælge  frelsens  og  det 
evige  livs  sti,  gentages  i  Mormons  Bog.  For  eksempel:  »Han 
har  givet  [frelse]  frit  til  alle  mennesker ...  Alle  mennesker 
har  ret  dertil,  det  ene  så  vel 
som  det  andet,  og  ingen  bliver 
forment ...  Og  han  indbyder 
alle  til  at  komme  til  sig  og  fa  del 
i  hans  godhed,  og  han  nægter 
ikke  nogen  at  komme  til  sig, 
sort  eller  hvid,  træl  eller  fri, 
mand  eller  kvinde,  og  han  ihu- 
kommer folkene,  thi  alle  er  lige 
for  Gud,  både  jøde  og  ikke- 
jøde«  (2  Nephi  26:27-28, 33). 
Og  videre:  »Vi  ser,  at  hans 
arm  er  udstrakt  til  alle  mennesker,  som  vil  omvende 
sig  og  tro  på  hans  navn«  (Alma  19:36),  sagde  Mormon. 

»Mine  brødre,  vi  ser  nu,  at  Gud  ihukommer  alle  folk, 
i  hvilket  land  de  end  befinder  sig;  ja,  han  tæller  sit  folk, 
og  hans  inderlige  barmhjertighed  dækker  hele  jorden. 
Og  det  er  min  glæde«  (Alma  26:37),  forklarede  Ammon. 

Dette  budskab  er  også  blevet  gentaget  i  vor  tid: 
»Herrens  røst  [lyder]  over  hele  jorden,  så  alle,  som  vil, 
kan  høre«  (L&P  1:11).  Den  selv  samme  Herren  som  gav 
sine  fordums  apostle  befaling  om  at  rejse  til  jordens 
ende,  har  forklaret,  at  han  i  de  sidste 
dage  har  ladet  sit  ord  forkynde 
ved  profeten  Joseph  Smith  »så 
mit  evangeliums  fylde  må 
forkyndes  gennem  de 
svage  og  ringe  til 
jorden 


yderste  grænser,  ja,  endog  for  konger  og  regenter«  (v.  23) . 

De,  som  hører  hans  ord,  bliver  formanet  til  ikke  at 
behandle  det  letsindigt,  men  til  at  aflægge  deres  synder 
og  tjene  ham:  »Den,  der  omvender  sig  og  holder  Herrens 
befalinger,  tilgives  ...  Og  atter,  sandelig  siger  jeg  jer,  o, 
I  jordens  indbyggere:  Jeg,  Herren,  vil  kundgøre  disse  ting 
for  alt  kød.  Thi  hos  mig  er  der  ikke  personsanseelse« 
(v.  32,  34-35). 

Og  således  ser  vi,  at  evangeliet  må  forkyndes  over  hele 
jorden,  for  vor  evige  Fader  og  hans  Søn,  verdens  Herre  og 
Frelser  har  givet  befaling  derom.  Og  de,  som  i  det  førjor- 
diske råd  »råbte  af  fryd«  Øob  38:7),  da  de  hørte  om  vor 
Faders  plan,  får  endnu  engang  mulighed  for  at  juble,  når 

de  modtager  evangeliet  ved  Guds  og  hans  Søns,  Jesu 
Kristi,  kraft.  ■ 

MORMONS  BOG  STÅR  SIN 


Mormons  Bog  er  gennem  århundreder  blevet  bevaret  for 
at  komme  frem  i  vor  tid  og  hjælper  nu  de  unge  i  Mexico 
til  at  opbygge  det  vidnesbyrd,  de  har  brug  for  til  ^^ 

at  kunne  klare  sig  gennem  livets  storme. 


Overalt  i  Mexico  og 
Mellemamerika  kan 
man  finde  ruiner  af 
ældgamle  civilisatio- 
ner. Solpyramiden  (til 
højre)  i  Teotihuacan 
i  nærheden  af  Mexico 
City  er  kendt  for  sin 
storslåethed.  Sidste 
dages  hellige  som  fx 
Carmen  Hernandez 
(indsat  øverst)  og 
hendes  bror  Samuel 
(indsat  i  midten) 
fra  Mérida  i  Mexico 
holder  af  at  tage 
til  Dzibilchaltun  i 
Chichen  Itza  (indsat 
nederst)  og  andre 
ruiner  i  nærheden 
af,  hvor  de  bor. 


FOTO:  ADAM  C.  OLSON, 
MEDMINDRE  ANDET  ER  ANGIVET 

ADAM  C.  OLSON 

Kirkens  tidsskrifter 


På  stentrappen  til  den  ældgamle  ruin  af 
Dzibilchaltun  i  Mexico,  sidder  Sandra  Hernandez 
og  Meily  Tolosa  og  betragter  stille  de  spredte 
ruiner  af  en  by,  som  er  næsten  1500  år  gammel.  Stilheden 
omkring  dem  er  næsten  lige  så  tæt  som  den  tugtige  tro- 
piske luft.  Men  stilheden  varer  ikke  længe. 

Stilheden  brydes  af  Samuel  Hernandez,  som  kommer 
grinende  og  skrigende  ud  af  den  tætte  jungle, 
som  vokser  op  til  den  lille  pyramide. 
Hans  venner  Jorge  Tolosa  og 
Wilbert  Agosta  følger  1 
ige  efter  ham. 


H . 


»Jeg  troede,  jeg  skulle  dø,«  ler  han  og  slår  sig  ned  på 
et  trappetrin  og  forsøger  at  få  vejret.  Samuel  og  hans  ven- 
ner var  på  deres  vej  gennem  junglen  hen  imod  en  delvist 
overgroet  bygning  kommet  til  at  skræmme  en  flok  fugle. 
Fuglene  var  ikke  de  eneste,  som  var  blevet  forskrækkede. 
»Mit  hjerte!«  siger  Samuel  grinende. 

Vidnesbyrd  er  blevet  bevaret 

I  dag  er  Samuel,  Meily  og  flere  andre  unge  fra  Canek 
Ward  i  Mérida  Centro  Stav  ude  for  at  udforske  nogle  af 
Mexicos  gamle  ruiner.  Dzibilchaltun  er  blot  en  af  tusindvis 
af  forfaldne  byer,  som  overalt  i  Amerika  ligger  tilbage  efter 
de  tidligere  indbyggere. 

Meiiy  To/oso 
(nedenfor)  og 
Erika  Poot,  Wilbert 
Agosta  og  Carmen 
Hernandez  (længst 
til  hojre)  udforsker 
ruinerne  og  de 
gamle  vandhuller, 
eller  cenoter 
(indsat  i  midten)r 
i  Dzibilchaltun. 
Ruinerne  i  Teotihuacan 
omfatter  Præsternes 
Gård  (indsat  øverst) 
og  den  fjerklædte 
slanges  symbol  (indsat 
nederst). 


Området  fra  det  centrale  Mexico  til 
Honduras  (også  kaldes  Mesoamerika)  har 
været  hjemland  for  mange  blomstrende 
civilisationer.  På  denne  tur  til  Dzibilchaltun 
er  de  unge  taknemlige  for,  at  ruinerne  af 
nogle  af  deres  forfædres  byer  er  blevet  beva- 
ret, så  de  kan  udforske,  hvor  deres  forfædre 
boede.  »Det  er  interessant  at  lære  om,  hvad 
mine  forfædre  beskæftigede  sig  med,  og 
hvad  der  skete  med  dem,«  siger  Jorge,  som 
er  diakon. 


På  samme  måde  er  disse  unge  taknemlige 
for,  at  optegnelsen  om  Lehis  familie  er  blevet 
bevaret,  så  de  kan  lære  af  deres  erfaringer  og 
oplevelser.  »Jeg  er  taknemlig  for,  at  Herren 
har  bevaret  Mormons  Bog,  så  vi  kan  lære  af 
den,«  siger  Jorge. 

Mange  nephitiske  profeter,  som  fx  Nephi, 
Enos  og  Mormon,  bad  om,  at  Herren  måtte 
bevare  deres  vidnesbyrd  om  Jesus  Kristus  som 
hjælp  for  deres  efterkommere  (se  2  Nephi 
25:21;  Enos  1:16-18;  Mormons  Ord  1:8). 

Herren  har  som  lovet  bevaret  deres 
optegnelser  og  igen  bragt  dem  frem  i  lyset 
ved  profeten  Joseph  Smiths  hjælp.  Nu  fører 
Mormons  Bogs  efterkommerne  af  folkene 
fra  Mormons  Bog  -  og  andre  mennesker  fra 
hele  verden  -  til  Jesus  Kristus. 

»Jeg  er  så  taknemlig  for  Mormons  Bog,« 
siger  rosenpigen  Carmen  Hernandez,  som 
håber  en  dag  at  kunne  takke  profeterne  fra 
Mormons  Bog.  »Når  jeg  møder  dem,«  siger 
hun,  »vil  jeg  sige:  >Tak,  fordi  I  hjalp  så 

mange  mennesker  med  at  finde  svar  og 
komme  til  Kristus<«  (se  2  Nephi  33:11; 
Jakob  6:13;  Ether  12:38). 

Vidnesbyrd  bliver  styrket 

Skønt  de  vidnesbyrd  om  Kristus,  som 
findes  optegnet  i  Mormons  Bog,  er  blevet 
beskyttet  mod  tidens  tand  af  Herrens 
hånd,  er  det  ikke  gået  de  fordums  byer  i 
Mesoamerika  lige  så  godt.  Tiden,  elemen- 
terne og  andre  forhold  har  forvandlet  nogle 
af  de  engang  så  prægtige  civilisationer  til 
murbrokker. 

Alligevel  holder  de  unge  -  som  fx  gruppen 
fra  Canek  Ward  -  af  at  bese  ruinerne  og  fore- 
stille sig  mylderet  af  mennesker  og  fundere 
over,  hvordan  det  var  at  leve  dengang. 

»Det  er  fantastisk  at  se  bygninger  som 
dem,  menneskene  fra  Mormons  Bog  måske 
har  bygget  og  boet  i,«  siger  Carmen. 

De  unge  fra  Canek  Ward  forsøger  ved 
hjælp  af  deres  studier  i  seminar  og  i 
Søndagsskolen  at  opbygge  vidnesbyrd  om 
Kristus,  som  ikke  hensmuldrer  og  forgår 
ligesom  ruinerne  omkring  dem. 


NØGLETAL 
OM  MORMONS 
BOG 

L.O\i  kapitler 
i  Mormons  Bog 

/  i  vers  i  det  længste 
kapitel,  Jakobs  Bog  5 

(L  vers  i  de  korteste 
kapitler,  Tredje  Nephi  30 
og  Moronis  Bog  5 

0<jC.\}  henvisninger 
til  Frelseren  i  Mormons 
Bog  eller  en  henvisning 
for  hver  1 ,7  vers 


OUUU  eksemplarer 
af  Mormons  Bog  udgjorde 
det  første  oplag  (marts 


1830) 


108.936.922 

eksemplarer  er  blevet  trykt 
fra  1830  til  2002 

1  Ud  sprog  nyder  deres 
oversættelse  af  Mormons 
Bog  i  sin  helhed  eller  dele 
af  den. 

LØFTER  GIVET 
I  MORMONS 
BOG 


Ved  at  studere 
Mormons  Bog  i  år 
i  Søndagsskolen 
kan  Kirkens  medlemmer 
over  hele  verden  ved 
bøn  få  eller  forny  deres 
vidnesbyrd  om  bogens 
sandhed  (se  Moroni 
10:3-4). 

Præsident  Gordon  B. 
Hinckley  har  sagt:  »Jeg 
kan  uden  forbehold  love 
jer,  at  hvis  I  hver  især  vil 
følge  denne  enkle  anvis- 
ning, uanset  hvor  mange 
gange  I  allerede  har  læst 
Mormons  Bog,  så  vil  I 
have  Herrens  Ånd  i  jeres 
hjem  i  større  målestok. 
Jeres  beslutning  om  at 
være  lydige  mod  hans 
bud  vil  forstærkes,  og 
I  vil  få  et  større  vidnes- 
byrd om,  at  Guds  Søn  er 
en  levende  virkelighed« 
(»Mormons  Bog«, 
Stjernen,  oktober 
1988,  s.  7). 


»Min  kærlighed  til  bogen  og  mit  vidnes- 
byrd om  Frelseren  er  blevet  styrket,  mens  vi 
har  studeret  Mormons  Bog,«  siger  Carmen. 

Ifølge  disse  unge  er  det  også  vigtigt  at 
komme  i  templet,  hvis  man  vil  styrke  sit 
vidnesbyrd  om  Kristus. 

Fordums  og  nutidige  templer 

Mange  turister  kommer  til  det  sydlige 
Mexico  -  »templernes  land«  -  for  at  udforske 
de  gamle  ruiner,  som  kaldes  templer,  fordi  de 
tilsyneladende  blev  brugt  i  religiøst  øjemed. 
Men  af  alle  de  gamle  templer,  som  omgiver 
dem,  er  de  unge  i  Mexico  mest  begejstrede 
over  at  have  deres  egne  sidste  dages  hellige 
templer,  hvor  de  kommer  til  at  indgå  pagter 
med  Gud  og  blive  viet  for  al  evighed. 

Et  af  disse  er  templet  i  Mérida,  som  stod 
færdig  i  juli  2000.  Det  ligger  kun  10-15  minut- 
ters kørsel  fra,  hvor  de  unge  i  Canek  Ward  bor. 

»Alle  var  så  begejstrede,  da  de  fandt  ud  af,  at 
vi  fik  et  tempel,«  siger  Ismael  Herrera,  som  er 
præst.  »Tidligere  måtte  vi  rejse  til  Mexico  City.« 

De  unge  tog  rejsen  til  templet  i  Mexico 
City  for  at  udføre  dåb  for  de  døde,  men  dette 


tempel  ligger  mere  end  16  timer  væk. 

»Vores  templet  ligger  lige  i  nærheden,« 
siger  Jorge.  »Vi  har  mange  flere  muligheder 
for  at  tage  dertil.« 

»Med  alle  de  gange  vi  har  været  i  templet 
i  Mérida,  kunne  vi  kun  have  været  i  templet 
i  Mexico  City  en  eller  to  gange,«  siger  Carmen. 
»Med  et  tempel  her  kan  vi  hjælpe  mange  flere 
mennesker.« 

Når  som  helst  Herren  har  haft  et  folk,  har 
han  befalet  dem  at  bygge  templer  (se  L&P 


o 


o 
o 


o 

124:39).  I  Mormons  Bog  byggede  Nephi  og 
dem,  der  fulgte  ham,  et  tempel,  kort  efter  at 
de  havde  forladt  Laman  og  Lemuel  og  deres 
familier  (se  2  Nephi  5:16).  Kong  Benjamin 
underviste  sit  folk  ved  et  tempel  (se  Mosiah 
1:18).  Alma  og  Amulek  underviste  i  templer 
(se  Alma  16:13).  Og  Kristus  viste  sig  for  dem, 
som  var  samlet  ved  templet  i  Overflødighed 
(se  3  Nephi  11:1). 

Disse  unge  fra  Mexico  har  læst  om  nephi- 
ternes  templer.  De  har  været  ude  og  se 


ruinerne  af  de  gamle  templer.  Nu  har  de  et 
indviet  tempel  i  deres  eget  område.  De  elsker 
at  komme  i  deres  nye  tempel.  Dér  er  der  fred. 
Dér  er  der  stilhed. 

Ligesom  ruinerne  af  de  gamle  templer  vir- 
ker de  uberørte  af  verden  udenfor.  Men  i  dette 
tempel  kan  de  føle  noget,  de  ikke  føler  andre 
steder. 

»Det  er  Herrens  hus,«  siger  Jorge.  ■ 

Adam  C.  Olson  er  medlem  af  Bountiful  20.  Ward  i 
Bountifut  Sydlige  Stav  i  Utah. 


I  et  land  fyldt  med 
ruiner,  som  fx 
Månetemplet  i 
Teotihuacan  -  bag 
Luis  Chavez  jun.  fra 
Mexico  City  (længst  til 
venstre)  -  er  de  unge  i 
Mexico  taknemlige  for 
de  tolv  templer  i 
deres  land.  De  unge 
fra  Canek  Ward  tager 
nu  til  templet  i  Mérida 
i  Mexico  (nedenfor). 
Tidligere  tog  de  til 
templet  i  Mexico  City 
(indsat). 

SIDSTE    DAGES    HELLIGE    RØSTER 


På  vagt 

Joel  Fairfield 


M 


ens  jeg  sat  i  min  politibil  og 
holdt  udkig  efter  fartsyndere 
en  eftermiddag  i  juni  1996, 
hørte  jeg  over  radioen  en  melding  om 
et  skænderi  mellem  en  butiksassistent 
og  nogle  kunder.  To  yngre  betjente 
blev  sendt  ud  til  købmandsbutikken. 
Der  var  ikke  ret  mange,  som  kørte  for 
hurtigt,  så  jeg  besluttede  at  køre  hen 


til  forretningen  for  at  tilbyde  min 
hjælp.  Jeg  følte  mig  tilskyndet  til  at 
køre  ad  en  øde  vej. 

Snart  hørte  jeg  over  radioen,  at  den 
første  betjent,  som  nåede  frem,  var 
Ben.  Jeg  blev  bekymret,  fordi  han  var 
nyansat  og  havde  ikke  megen  erfaring. 

Mens  jeg  kørte  videre,  hørte  jeg 
melding  om,  at  kunderne  i  forret- 
ningen var  berusede,  og  at  de  var 
ved  at  blive  aggressive.  Jeg  blev  mere 
rolig,  da  jeg  hørte,  at  den  anden 
betjent,  Rocky,  som  havde  lidt  mere 
erfaring,  var  nået  frem  til  stedet. 


Så  kom  meddelelsen  om,  at  kun- 
derne, fire  af  dem,  netop  var  kørt  der- 
fra i  en  lille  blå  vogn.  Mens  jeg  stadig 
kørte  mod  stedet,  udsendte  man  fra 
en  anden  politikreds  en  beskrivelse  af 
bilen  og  dens  passagerer  samt  ordre 
om  at  holde  udkig  efter  den.  Gennem 
radioen  oplyste  Rocky,  i  hvilket  retning 
man  sidst  havde  set  vognen  køre. 

Et  øjeblik  efter  så  jeg  bilen 
komme  drønende  imod  mig.  Mit 
hjerte  sank  i  livet  på  mig,  da  jeg 
hørte,  at  en  betjent  var  blevet  over- 
faldet. Jeg  gik  ud  fra,  at  det  var  Ben, 


«4fr 


■ 


Jeg  havde 
hørt,  at  en 
betjent  var 
blevet  overfaldet, 
og  derfor  fulgte 
jeg  en  anden  tak- 
tik, end  jeg  ellers 
ville  have  gjort. 


"\ 

den  uerfarne  betjent,  som  var  nået 
først  frem,  der  var  blevet  angrebet. 

Jeg  vendte  hurtigt  om  og  begyndte 
at  forfølge  bilen,  som  så  trak  ind  til 
siden  og  standsede,  som  om  man 
ventede  på,  at  jeg  skulle  køre  forbi. 
Da  jeg  troede,  at  de,  som  sad  i  vog- 
nen, netop  havde  overfaldet  en  politi- 
betjent, fulgte  jeg  en  anden  taktik, 
end  jeg  ellers  ville  have  gjort,  og  alle 
mine  sanser  var  skærpede.  Jeg  tændte 
udrykningsblinket  og  standsede  min 
vogn  et  stykke  bag  køretøjet.  Da  jeg 
havde  forklaret  indsatslederen,  at  jeg 
havde  standset  bilen,  trak  jeg  pistolen 
og  ventede  på  hjælp.  Et  minut  senere 
ankom  Rocky  for  at  hjælpe  mig. 

Med  vore  skydevåben  parate 
begyndte  vi  at  kalde  hver  enkelt  ud  af 
vognen  en  efter  en.  Rocky  udspurgte 
hver  enkelt.  I  mellemtiden  ankom 
vores  overbetjent  sammen  med  en  til- 
kaldebetjent, som  -  viste  det  sig  -  kun 
var  blevet  overfuset  verbalt  af  to  af 
mændene  i  den  blå  bil.  Ben  var  sluppet 
uskadt  og  befandt  sig  stadig  i  butikken, 
hvor  han  udspurgte  vidnerne. 

De  fire  mænd  blev  anholdt.  I  bilen 
fandt  vi  et  halvautomatisk  gevær  og 
adskillige  æsker  ammunition.  Senere 
fandt  vi  ud  af,  at  der  var  blevet  ændret 
på  geværet,  så  det  virkede  som  et 
maskingevær.  Vi  fandt  også  ud  af,  at 
en  af  de  anholdte  var  medlem  af  en 
bande,  og  at  han  var  kendt  for  at  være 
voldelig,  især  over  for  politiet. 

Da  vi  havde  skrevet  politirappor- 
terne, gjorde  vi  status,  og  jeg  fortalte 
om  hændelsen,  sådan  som  jeg  hu- 
skede den.  Jeg  fortalte  de  andre,  at 


jeg  havde  hørt,  at  gerningsmændene 
i  den  blå  bil  havde  overfaldet  en 
betjent.  Der  blev  helt  stille  i  lokalet, 
og  så  sagde  overbetjenten,  at  der  ikke 
var  nogen  på  nogen  af  radiokanalerne, 
der  havde  sagt  noget  om  en  betjent, 
som  blev  overfaldet.  Jeg  kiggede  rundt 
på  de  andre,  og  alle  var  enige  om,  at 
der  ikke  var  nogen,  som  havde  sagt 
noget  om  en  betjent,  som  blev  overfal- 
det. Jeg  sagde,  at  jeg  var  helt  sikker  på, 
at  nogen  havde  sagt  det. 

Til  sidst  konkluderede  jeg,  at 
Helligånden  havde  talt  til  mig  på  en 
sådan  måde,  at  jeg  ville  lytte  på  et 
afgørende  tidspunkt.  Hvis  jeg  ikke 
havde  hørt,  at  en  betjent  var  blevet 
overfaldet,  havde  jeg  måske  været 
mindre  påpasselig  -  og  havde  måske 
sågar  mistet  livet. 

Jeg  er  dybt  taknemlig  for  inspiratio- 
nens røst,  som  gjorde,  at  jeg  var  på 
vagt  den  dag.  ■ 

Joel  Fairfield  er  medlem  af  Stevensville 
Første  Ward  i  Stevensville  Stav  i  Montana. 


Herrens 
regnestykke 

Richard  J.  Anderson 


M 


in  hustru  og  jeg  åbnede 
bevæget  brevet  med  vores 
missions  kald.  Vi  havde  i 
mange  år  planlagt  at  skulle  på  mission 
sammen.  Vi  blev  henrykte,  da  vi 
fandt  ud  af,  at  vi  var  blevet  kaldet  til 
Auckland-missionen  i  New  Zealand, 
hvor  jeg  havde  virket  45  år  tidligere 


som  ung  missionær.  Minderne  om 
disse  vidunderlige  år  vældede  frem 
i  mit  sind. 

På  min  første  mission  var  ældste 
Gordon  Gallup  og  jeg  en  eftermiddag 
ude  at  gå  langs  en  landevej,  hvor  der 
ikke  var  megen  trafik.  Ingen  havde 
tilsyneladende  lyst  til  at  lade  to  trætte 
ældster  køre  med.  Vi  knælede  og  bad 
Herren  om  at  hjælpe  os  til  at  få  et  lift. 

Umiddelbart  derefter  standsede  en 
varevogn.  Chaufføren  Sam  Potaka 
boede  i  nærheden  af  Taihape,  hvor 
vi  var  på  vej  hen.  Da  vi  nåede  til  hans 
landsby,  Utiku,  indbød  han  os  til  mid- 
dag i  sit  hjem.  Vi  havde  en  vidunderlig 
evangelisk  samtale  med  hans  familie, 
og  med  tiden  fik  Sams  hustru,  sviger- 
mor, to  gifte  døtre,  en  gift  søn  og 
deres  familier  et  vidnesbyrd  og 
tilsluttede  sig  Kirken.  Senere  blev 
hans  to  andre  sønner  også  omvendt. 
Omvendelsen  af  denne  vidunderlige 
familie  var  højdepunktet  af  min 
mission. 

Femogfyrre  år  senere  spekulerede 
min  hustru  og  jeg  på,  om  nogen  af 
dem,  jeg  havde  undervist,  mon  stadig 
levede.  Kunne  vi  mon  finde  dem? 
Mon  de  stadig  var  aktive  i  Kirken? 

Kort  efter  ankomsten  til  New 
Zealand  fandt  vi  flere  end  100  efter- 
kommere af  Sam  Potaka,  blandt  andet 
hans  børn,  børnebørn  og  deres  fami- 
lier. De  fleste  af  dem  var  stadig  aktive 
i  Kirken.  Mange  var  blevet  ledere  i 
deres  stave  og  ward  og  havde  sendt 
deres  børn  og  børnebørn  på  mission. 

En  af  Sam  Potakas  døtre,  Una 
Tsaclis,  var  blevet  slægtshistorisk 

ekspert.  Hun  havde  fundet  oplys- 

Una og  nogle  andre  familiemedlem- 

mange familiemedlemmer  tilsluttet 

ninger  om  hundredvis  af  forfædre, 

mer  inviterede  min  hustru  og  jeg  med 

sig  Kirken,  fordi  en  dejligt  menneske 

heriblandt  sin  mands  græske  aner. 

til  templet  i  New  Zealand  for  at  udføre 

o 

havde  lyttet  til  Anden  og  givet  to  mis- 

Eftersom der  kun  er  få  medlemmer 

beseglinger  for  deres  forfædre.  Det 

sionærer  et  lift,  men  nu  udførte  disse 

af  Kirken  i  Grækenland,  var  hendes 

blev  en  uforglemmelig  tempelople- 

familiemedlemmer og  deres  børn 

slægtshistoriske  indsats  enestående. 

velse.  Vi  erfarede,  at  ikke  alene  havde 

tempelordinancer  for  hundredvis  af 
græske  og  maoriske  forfædre,  som  var 
gået  bort  uden  mulighed  for  at  høre 
om  evangeliet.  Efter  Herrens  måde  at 
regne  på  mangedobles  mulighederne 

for  at  forkynde  og  antage  evangeliet, 

både  i  dette  liv  og  efter  døden. 
Aldrig  havde  Lære  og  Pagter  64:33 

givet  så  god  mening:  »Bliv  derfor  ikke 

trætte  af  at  gøre  godt,  thi  I  lægger 

grundvolden  til  et  stort  værk,  og  af  de 
små  ting  kommer  det,  som  er  stort.«  ■ 

Richard  J.  Anderson  er  medlem  af  Florence 

Wk            i    1 

Ward  i  Coos  Bay  Stav  i  Oregon. 

Hjælp  fra 

himlen 

Ceferina  Dora  Flores 

|~"\  atienten  var  høj,  flot  og  klædt 

r-^  i  hvidt,  og  han  så  mig  i  øjnene 
-l_      uden  at  sige  et  ord.  Jeg  var 
kommet  for  at  hente  hans  recept, 

T~~^  m  sygeple- 

så  jeg  kunne  købe  hans  medicin. 

r\   jerske  kom 

HJ|^&| 

I  samme  øjeblik  kom  en  sygeplej- 

M— i  hen  og 

erske,  som  også  var  klædt  i  hvidt,  og 

rakte  mig  et 

rakte  mig  et  stykke  papir.  Det  lignede 

stykke  papir.  Hun 

en  journal. 

vendte  papiret 

»Er  det  hans  journalnummer?« 

om,  og  på  bagsi- 

spurgte jeg. 

den  stod  der  et 

Hun  svarede  ikke,  men  nøjedes 

nummer. 

med  at  vende  papiret  om.  På  bagsiden 
stod  der  et  nummer:  12.830. 

44 


Denne  hændelse  havde  ikke  været 
bemærkelsesværdig  på  nogen  måde, 
hvis  det  ikke  var  fordi  netop  denne 
patient  var  død  for  over  et  år  siden, 
den  7.  april  1990.  Han  var  min  lille- 
bror Carlos  Hugo,  og  jeg  drømte  kun. 

Jeg  vågnede  klokken  4  om  morge- 
nen og  skrev  straks  nummeret  ned. 
Jeg  stod  tidligt  op  og  fortalte  min  dat- 
ter Ana  om  drømmen.  Jeg  viste 
hende  nummeret,  og  hun  sagde,  at 
det  lignede  en  dato,  ikke  et  journal- 
nummer. Der  tændtes  et  lys  i  mit 
sind.  Denne  drøm  måtte  havde  noget 
at  gøre  med  den  slægtshistoriske 
oplysning  om  min  farmor,  som  jeg 
ledte  efter.  I  ti  år  havde  jeg  prøvet  at 
finde  min  fars  fødselsattest.  Da  det 
ikke  var  lykkedes,  havde  jeg  i  stedet 
søgt  oplysninger  om  hans  mor. 

Da  jeg  havde  denne  drøm,  ville 
jeg  tage  tilbage  til  de  historiske  arki- 
ver i  provinsen  Mendoza  i  Argentina 
for  at  se,  om  forskerne  der  havde 
fundet  nogle  oplysninger,  jeg  kunne 
bruge.  Jeg  havde  bedt  dem  om  at 
søge  mellem  1925  og  1932.  Men 
inden  jeg  tog  til  arkiverne,  følte  jeg 
mig  kraftigt  tilskyndet  til  at  tage  ud 
til  kirkegården  i  Godoy  Cruz. 

Klokken  8  samme  morgen  spurgte 
jeg  hr.  Paz,  som  arbejdede  på  kirke- 
gården, om  han  ville  gøre  mig  den 
tjeneste  ved  hjælp  af  denne  dato  at 
søge  i  sine  optegnelse  efter  oplys- 
ninger om  min  farmor  Margarita 
Flores'  død.  Jeg  bad  inderligt  og  ind- 
trængende, mens  han  bladrede  gen- 
nem de  gamle  slidte  bøger. 

Pludselig  sagde  han:  »De  er  sandelig 


heldig!  Deres  farmor  ligger  begravet 
her.«  Han  udfærdigede  en  attest, 
underskrev  den,  satte  et  segl  på  den 
og  fulgte  mig  venligt  til  afsnit  H,  hvor 
jeg  så  en  lille  messingplade  med 
inskriptionen:  »Margarita  Flores.  Død 
12/8/1930«  -  den  samme  dato  jeg 
havde  set  i  min  drøm. 

Jeg  var  endnu  ikke  født,  da  min 
farmor  døde.  Men  mere  end  60  år 
efter  hendes  død  lykkedes  det  mig  at 
finde  det  sted,  hvor  hun  lå  begravet. 

Derpå  tog  jeg  til  arkivet  for  at  se, 
om  de  havde  fundet  noget  om  min 
farmor.  »Nej,«  sagde  manden,  som 
ventede  på  mig.  Jeg  rakte  ham  den 
attest,  som  hr.  Paz  havde  givet  mig  på 
kirkegården,  og  fem  minutter  efter 
stod  jeg  med  en  fotokopi  af  min  far- 
mors dødsattest  i  hånden.  Ved  hjælp 
af  disse  oplysninger  fandt  jeg  til  sidst 
min  fars  fødselsattest  og  navnene  på 
mine  oldeforældre. 

Vor  kærlige  himmelske  Fader  havde 
i  sin  uendelige  barmhjertighed  sørget 
for,  at  jeg  fik  disse  oplysninger.  Jeg 
sendte  med  det  samme  alle  de  data, 
jeg  havde  fundet,  til  templet  i  Buenos 
Aires  i  Argentina,  så  de  stedfortræ- 
dende ordinancer  kunne  blive  udført. 

Jeg  ved,  at  der  endnu  er  meget, 
jeg  skal  have  gjort.  Men  jeg  ved  også, 
at  når  vi  i  sindet  og  hjertet  er  villige, 
og  når  vi  anstrenger  os,  får  vi  hjælp 
fra  himlen.  En  dag  skal  der  ske  en 
herlig  opstandelse,  og  da  jeg  ønsker 
af  hele  mit  hjerte  at  være  blandt 
mine  kære.  ■ 

Ceferina  Dora  Flores  er  medlem  af  Godoy 
Cruz  Centro  Ward  i  Godoy  Cruz  Stav  i 
Argentina. 


Ingen  adgang 

Linda  Marx  Terry 

Det  var  sidst  på  måneden,  og 
jeg  havde  besøgt  alle  søstre  på 
min  nye  kreds  på  nær  en.  Jeg 
havde  aldrig  truffet  Joan  (navnet  er 
blevet  ændret).  Hun  kom  ikke  i  kirke, 
og  for  nylig  havde  hun  frabedt  sig 
kontakt  med  Kirken. 

Jeg  havde  ringet  til  hende  mange 
gange  i  løbet  af  måneden,  men  det 
var  altid  hendes  telefonsvarer,  som 
jeg  fik  fat  i,  uanset  hvornår  jeg  rin- 
gede. Jeg  havde  indtalt  adskillige 
beskeder,  hvor  jeg  havde  præsenteret 
mig  som  hendes  nye  besøgslærerinde 
og  fortalt  hende,  at  jeg  glædede  mig 
til  at  møde  hende,  og  havde  bedt 
hende  om  at  ringe  tilbage.  Men  Joan 
ringede  aldrig  tilbage. 

Der  var  nu  kun  et  par  dage  tilbage 
af  måneden,  så  jeg  besluttede  at  køre 
hen  til  Joan  med  nogle  muffins.  Men 
da  jeg  kørte  op  og  ned  af  den  trafike- 
rede vej  i  nærheden  af  den  gade,  hvor 
hun  boede,  fandt  jeg  ud  af,  at  ingen  af 
husnumrene  passede  til  den  adresse, 
jeg  havde  fået.  Jeg  blev  stadig  mere 
frustreret  og  tænkte:  »Hvorfor  gør 
jeg  egentlig  det  her?  Hun  er  sikkert 
slet  ikke  hjemme,  og  hvis  jeg  stiller 
kagerne  på  verandaen,  så  æder  hun- 
dene dem  sikkert.«  Endelig  kiggede 
jeg  i  wardsvejviseren  og  så,  at  Joans 
adresse  på  min  kredsliste  var  forkert. 
Med  den  rigtige  adresse  fandt  jeg 
huset  på  et  par  minutter. 

Væbnet  med 
mi„e«,«ffins 
tøvede  jeg, 
da  jeg  så  et  stort 
skilt,  hvorpå 
der  stod  »Ingen 
adgang«,  men  fort- 
satte forsigtigt  hen 
mod  verandaen. 


Væbnet  med  mine  muffins  gik  jeg 
op  mod  Joans  hus.  Jeg  tøvede,  da 
jeg  så  et  stort  skilt,  hvorpå  der  stod 
»Ingen  adgang«,  men  fortsatte  forsig- 
tigt hen  mod  verandaen.  Jeg  ringede 
på  to  gange.  Der  var  ingen,  der  luk- 
kede op.  »Nu  har  jeg  da  i  det  mindste 
prøvet,«  tænkte  jeg  og  efterlod  mine 
muffins  og  min  hilsen  ved  Joans 
hoveddør. 

Under  aftensmaden  samme  aften 
fortalte  jeg  min  familie,  hvordan  jeg 
tilsyneladende  havde  spildt  en  time 
på  at  møde  denne  søster,  som  jeg 
endnu  hverken  havde  set,  hørt  fra 
eller  fået  fat  i.  Under  aftensmaden 
ringede  telefonen.  Selv  om  vi  var 
ved  at  spise,  tog  jeg  den  for  en  gangs 


skyld.  Kvinden  i  røret  præsenterede 
sig  som  Joan.  Jeg  følte  pludselig,  at 
jeg  var  blevet  genforenet  med  en 
veninde,  snarere  end  med  en  frem- 
med, og  udbrød:  »Joan!  Det  er  dejligt 
at  høre  din  stemme!  Jeg  er  så  glad 
for,  at  du  har  ringet!« 

Joan  forklarede,  at  hun  ikke 
havde  ringet  tilbage,  fordi  hun  på 
det  seneste  havde  haft  nogle  store 
problemer.  Hun  fortsatte:  »I  dag 
var  jeg  i  retten  og  følte  mig  både 
besejret  og  ydmyget,  da  jeg  stod 
foran  dommeren  og  min  mand, 
som  jeg  følte  mig  fremmedgjort 
over  for.  Da  jeg  kørte  hjem,  bad 
jeg:  >Gud,  jeg  føler  mig  så  værdiløs 
og  uelsket.<  Hulkende  spurgte  jeg: 


>Hvis  du  elsker  mig,  så  vis  mig  det.< 

Da  jeg  kom  hjem,  lå  der  for  øjnene 
af  mig,  som  var  det  et  mirakel  fra 
Gud,  en  plade  muffins  og  en  seddel 
med  ordene:  >Jeg  tænker  på  dig.  Med 
kærlig  hilsen,  din  besøgslærerinde.< 
Det  var  som  om  Gud  sagde  til  mig,  at 
han  elskede  mig.  Jeg  syntes  blot,  at 
du  skulle  vide,  at  det  var  ved  hjælp  af 
dig,  at  Gud  besvarede  min  bøn  i  dag.« 
Siden  den  dag  har  Joan  været  min 
ven.  Vi  har  læst  i  skrifterne  sammen 
og  bedt  sammen,  og  hun  var  været  i 
kirke  med  mig.  Hun  har  også  været 
en  gave  for  mig  og  lært  mig  aldrig  at 
give  op,  når  vi  tjener  Herren.  ■ 

Linda  Marx  Terry  er  medlem  af  Sinclair 
View  Ward  i  Bremerton  Stav  i  Washington. 

Vidste  du  det? 


Det  skete  i  februar 

Følgende  vigtige  begivenheder  i 
Kirkens  historie  fandt  sted  i  februar 
måned. 

2.  februar  1833:  Profeten 
Joseph  Smith  blev  færdig  med  at 
oversætte  Det  Nye  Testamente 

14.  februar  1853: 
Præsident  Brigham  Young 
tog  det  første  spadestik  til 
templet  i  Salt  Lake  City,  og  præ- 
sident Heber  C.  Kimball,  førsterådgiver 
i  Det  Første  Præsidentskab,  indviede 
grunden.  Man  begyndte  samme  dag  at 
grave  ud  til  fundamentet. 

18.  februar  1979: 1  Nauvoo  i 
Illinois  oprettede  præsident  Ezra  Taft 
Benson  Kirkens  stav  nummer  1000. 


Hold  jer  værdige 

»Unge  mænd  og 
piger:  Hold  jer 
værdige.  Hold  jer 
fra  de  miljøer, 
den  musik,  de 
biograf-  og  videofilm,  de  klubber 
og  de  venskaber,  der  forleder  jer 
til  umoralsk  adfærd.« 

Præsident  Boyd  K.  Packer,  fungerende 
præsident  for  De  Tolv  Apostles  Råd, 
»I  er  Guds  tempel«,  Liahona,  januar 
2001,s.86. 


ØVERST,  FRA  VENSTRE:  JOSEPH  OVERSÆTTER  BIBELEN,  ROBERT  T. 
BARRETT;  FOTO  AF  SKOVL:  CRAIG  DIMOND;  FOTO  AF  TEMPLET  l 
CIUDAD  JUÅREZ  OG  TEMPLET  I  HERMOSILLO  SONORA  I  MEXICO, 
BRAGT  MED  TILLADELSE  AF  CHURCH  NEWS;  FOTO  AF  MORMONS 
BOG:  MATTHEW  REIER;  FOTO  AF  KRISTUS:  STEVE  TREGEAGLE 


Februar  2000:  Kirken  nåede  op  på 
at  have  trykt  100  millioner  eksemplarer 
af  Mormons  Bog. 

26.  februar  2000:  Præsident 
Gordon  B.  Hinckley  indviede 
templet  i  Ciudad  Juarez 
i  Mexico. 
27.  februar  2000: 
Præsident  Gordon  B.  Hinckley 
indviede  templet  i  Hermosillo 
Sonora  i  Mexico. 


Forslag  til  ledere 

»Når  vores  ønske  om  at 
modtage  belæring  er  en 
kraft,  der  er  stærkere  end 
vores  tilfredshed  med  at 
være,  som  vi  er,  bliver 
vi  lærevillige,«  siger 
ældste  Robert  R. 
Steuer  fra  De 
Halvfjerds 
(»Vær  lære- 
villig«, Liahona, 
juli  2002,  s.  34). 
Dygtige  ledere  stræ- 
ber efter  at  blive  dygti- 
gere ved  at  fortsætte  med  at 
lære  og  ved  at  følge  deres 
kirkelederes  råd. 


Statuer  af  Kristus 

Vidste  du,  at  man  i  flere  af 
Kirkens  besøgscentre  kan  se  kopier 
af  statuen  Kristus  af  den  danske 
billedhugger  Bertel  Thorvaldsen 
(1768-1844)?  Disse  hvide  marmor- 
statuer af  Frelseren  symboliserer 
en  opfordring  fra  verdens  Frelser: 
»Kom  til  mig,  alle  I,  som  slider  jer 
trætte  og  bærer  tunge  byrder,  og 
jeg  vil  give  jer  hvile«  (Matt  11:28). 
1 1966  blev  en  knap  tre  en  halv 
meter  høj  statue  af  Kristus  anbragt 
i  Tempelpladsens  nordlige  besøg- 
scenter. Lignende  statuer  findes  nu 
i  besøgscentrene  ved  Cumorahhøjen 
og  ved  templerne  i  Hamilton  i 
New  Zealand,  Laie  i  Hawaii, 
Los  Angeles  i  California, 
Mesa  i  Arizona,  Mexico 
City  i  Mexico,  Oakland 
i  California,  St.  George 
i  Utah  og  Washington, 
DC. 

KOMMENTARER 


»Kast  altså  ikke  jeres  frimodighed 
bort« 

Ved  at  læse  Liahona  regelmæssigt 
er  jeg  blevet  klar  over,  hvor  stor  betyd- 
ning budskaberne  og  rådene  i  hvert 
nummer  har  for  os  som  sidste  dages 
hellige.  De  dejlige  beretninger  og  vid- 
nesbyrd fra  medlemmer  over  hele  ver- 
den styrker  og  opmuntrer  mig. 

For  nogen  tid  siden  fandt  jeg  ud 
af,  at  jeg  stod  for  at  skulle  afskediges. 
Netop  på  det  tidspunkt  modtog  jeg 
Liahona  for  juni  2000.  Det  indeholdt 
et  budskab  fra  ældste  Jeffrey  R. 
Holland  fra  De  Tolv  Apostles  Kvorum 
med  titlen  »Kast  altså  ikke  jeres  frimo- 
dighed bort«.  Jeg  tænkte  straks:  »Det 
må  være  henvendt  til  mig.«  Og  det  var 
det  også.  Jeg  læste  budskabet  flere 
gange,  indtil  jeg  havde  genvundet  min 
fred,  frimodighed  og  tryghed.  Min  tro 
blev  styrket,  og  jeg  vidste,  at  jeg  ikke 
var  alene. 


Fra  Distributionscenteret 


Ved  at  anvende  de  principper,  som 
ældste  Holland  forklarede,  fandt  jeg 
et  nyt  arbejde.  Mit  hjerte  fyldtes  af 
lykke  og  taknemlighed  over  for  min 
himmelske  Fader,  fordi  han  endnu 
engang  havde  vist  mig  godhed.  Jeg 
lærte,  at  modgang  er  nødvendigt  for 
vores  åndelige  udvikling,  og  at  vi  ikke 
skal  kaste  vores  frimodighed  bort. 

Freddy  Baeza  Sandi 

fra  Nuevo  Loarque  Ward  i 

Tegucigalpa  Toncontin  Stav  i  Honduras. 

Forkynd  evangeliet  uden  skam 
eller  frygt 

Det  er  ikke  altid  let  af  udføre 
Herrens  værk.  Det  stiller  krav  til  vore 
evner  og  vores  personlige  engage- 
ment, og  det  tærer  på  vores  energi.  I 
vore  dage  er  der  mange,  som  kritise- 
rer Jesu  Kristi  Kirke  af  Sidste  Dages 
Hellige.  Mange  mennesker  har  vendt 
sig  fra  sandheden  og  forlader  sig  på 
deres  egen  visdom.  Herren  har  brug 
for  mænd,  som  ærer  præstedømmet, 
til  at  modvirke  verdens  påvirkning. 
Mænd,  som  Gud  kan  stole  på,  og 
som  besidder  kristuslignende  dyder, 
er  dem,  som  kan  være  med  til  at 


udbrede  det  gengivne  evangelium  til 
verden. 

Lad  os  forkynde  evangeliet  uden 
skam  eller  frygt.  Det  er  blevet  gengi- 
vet i  vores  uddeling,  og  jeg  ved,  at  det 
er  sandt.  Lad  os  arbejde  flittigt  på  at 
tilvejebringe  udødelighed  og  evigt  liv 
for  andre. 

Ældste  Jean  Paul  Kabasubabo 
fra  Kinshasa-missionen  i  Den 
Demokratiske  Republik  Congo. 

Find  fred  ved  at  følge  profeten 

Jeg  er  Gud  meget  taknemlig  for 
den  vejledning,  han  giver  os  gennem 
profeten.  Præsident  Gordon  B. 
Hinckleys  råd  har  givet  mig  et  mål 
i  livet,  og  jeg  har  lært,  at  det  ikke  er 
nok  blot  at  efterleve  evangeliets  prin- 
cipper som  en  robot.  Man  må  føle 
i  hjertet,  hvad  man  ved  i  sindet.  Jeg 
har  oplevet  en  stor  indre  forandring, 
blandt  andet  den  fred,  man  føler,  når 
man  følger  profetens  råd. 

Carlos  Alberto  Correa 

fra  Dolores  Gren 

i  Doloresdistriktet  i  Argentina, 


Vidste  du,  at  Undervisning:  Den  største  kaldelse  (katalognummer  36123  110) 
er  en  opslagsbog,  hvori  der  gives  forslag  til,  hvordan  medlemmerne  både 
åndeligt  og  teknisk  kan  blive  bedre  til  at  undervise,  og  at  den  findes  på  mange 
sprog?  Hæftet  kan  bruges  som  personlig  studievejledning,  som  hjælp  for 
forældre,  der  underviser  deres  børn,  og  som  undervisningsmateriale  til 
lærerudviklingsmøderne.  Du  kan  få  oplysninger  om  bestilling  og  pris 
ved  at  kontakte  dit  lokale  distributionscenter  eller  dine  wards  -  eller 
grensledere. 

amilien  er  Kirkens 
grundlæggende  enhed. 
"_l_      Det  er  derfor  vigtigt, 
at  vores  adfærd  i  hjemmet 
er  retfærdig  fa,  retfærdig 
levevis  er  afgørende  for  vores 
personlige  fremgang  og  for 
familiens  åndelige  udvikling« 
Se  ældste  Yasuo  Niiyama, 
»Præsidér  i  retfærdighed 
i  hjemmet«,  s.  20. 

